-CO 
=00 


^CD 


^co 


FT  iS^S^s^  TJ^BSg 

I^^V3 

^^^ 

w 

iji^^H 

^^^^^ 

wM 

'hLj^S 

i^^MK,Mp1 

^^s^^l^^^^^ 

^Bfe^^^MHKi'fe^fct 

■^^^ 

^1 


^^^ 

:^^^^^^^^ 
-^'^^^^^^^&  \ 


li 


'^ 


nfllgjpc 

|S 

gjW 

9 

wS^/Å 

^ 

1 

p 

m 

^^vK^^^^^BmvI^^VS 

g 

n 

w 

)m. 

H^Sr     "*  ^H^t^^^^Æ^^^ 

i 

p 

^ffl 

1 

ri 

i 

^/^Vf  nJj 

i^^7 

j 

^1 

^^HuJI^^ 

Sn^gsél^ 

»v;^ 

^K 

HHHBhr 

m^4åÉ^ 


H.R   LERCHES 

BOGBINDER* 

SKAGEN 


VALDEMAR  RØRDAM 

DEN  GAMLE  KAPTAJN 


FØRSTE  BIND 


VALDEMAR  RØRDAM 


DEN  GAMLE 
KAPTAJN 

FORTÆLLINGER  FRA  VOR  SIDSTE  KRIG 


FØRSTE  BIND 


KØBENHAVN  OG  KRISTIANIA 

GYLDENDALSKE  BOGHANDEL 
NORDISK  FORLAG 

FORLAGETS  BOGTRYKKERI 
1906 


4^  V:    ..>...:^->-. 


•.::==>^- 


I  ^oU 

bl 


INDHOLD 


DEN  GAMLE  KAPTAJN 

RASMUS  NELLEMANN 

MYSUNDE 

KAPTAJN  REDSTED 

DESERTØRERNE 

MOGENS  OG  DORTH  MARI 

SAPPØREN 

ENGELSKMANDEN 

KANONERNE 

KAMPEN  VED  HELGOLAND 

KONG  CHRISTIAN 


DEN  GAMLE  KAPTAJN 


Altså,  nu  skal  du  bort,  min  Dreng. 

Du  har  valgt,  og  det  skal  så  være. 
Jeg  veed  du  vil  skikke  dig  vel 
og  gøre  din  gamle  Far  Ære. 

Helst  havde  jeg  set  dig  som  flink  Officer 
eller  grøn  Ridder  i  Skoven; 
at  plante  Trær,  det  er  kønt. 
Murkronen  lokker  dig  mer. 

Vel;  selv  i  den  stenede  Storstad 

kan  man  godt  holde  Livsmodet  grønt. 
Kunsten  er  den,  at  gøre  tilgavns 

det  man  gør,  både  Arbejd  og  Fester. 
Byg!  Byg,  så  de  siger  om  hundrede  År: 
Det  Hus  her  er  gjort  af  en  Mester. 

1* 


Du,  som  er  ung,  trænger  til 

at  få  Ungdom  i  Tale. 
Ensomt  bliver  det  sagtens  at  gå 
i  det  store  Slots  rungende  Sale. 

Mest  vel  her,  hvor  de  gamle  Ting  står 
og  minder  om  dem  jeg  har  mistet. 
Du  ligner  din  Mor,  min  Dreng. 
Her  sad  du  og  jeg  snart  en  lang  Række  År  - 
fra  dengang  jeg  bar  dig  paa  Skuldren 
og  la  dig  hver  Aften  i  Seng. 
Men  gå  du  nu  glad  med  din  Murske, 

og  mur  dig  et  Hus,  —  og  et  Alter! 
Glem  blot  ikke  det  gamle  Sted  her 
og  den  humpende  Slotsforvalter. 


Kom,  når  du  kan  og  har  Lyst. 

Mig  finder  du  her  i  min  Hule. 
Kom,  når  du  trænger  til  Trøst. 
Her  behøver  du  intet  at  skjule. 
I  øvrigt,  så  Hodet  iværet, 
med  knyttede  Næver,  gå  på  I 


Du  står  dog  alene  tilsidst. 
Ingen  Bekymring  for  min  Skyld! 
Jeg  tygger  min  Ålborger  Skrå 
og  humper  i  By  til  min  Whist. 
Og  så,  ja  man  husker  adskilligt, 

når  først  man  har  fyldt  de  tre  Snese 
og  Livet  igennem  har  set  sig  for. 
Så  lader  man  Tankerne  krese. 


Du  veed  hvad  mine  mest  kreser  om. 

Jeg  har  svømmet  i  Nord-Ishavet, 
jeg  har  skudt  Bjørn  i  Aljaska, 

den  halve  Jord  rundt  har  jeg  travet, 
set  London,  Petersborg  og  Paris, 

trådt  Marmor  hos  Fyrster  og  Stormænd, 
og  trådt  så  jeg  kunde  stå  — 
men  hjem  fast  paa  Selvejervis 
var  jeg  kun  her  paa  de  Marker 
for  norden  og  sønden  Å. 
Hos  Sønderjyde,  hos  Vendelbo, 
Nykøbinger  og  Københavner 

klinger  en  Sangbund  jeg  samstemmer  med 
og  hos  de  fremmede  savner. 


Hvad  mærkes  i  Jordklodens  Mylr 

vi  stakkels  to  tre  Millioner? 
Lidt  blodstænket  Ler  —  til  et  Trin 
under  en  af  Magtens  Troner. 
Et  Folk,  som  een  eneste  By 
helt  kunde  herberge  trefold 

og  snurre  sine  Kyllinger  rundt. 
Og  hvad  er  et  Folk?  Blot  en  Sky 
og  et  Stænk  på  de  evige  Sletter, 
fordampet  i  næste  Sekund. 
Utalte  Folkeslag  stred  og  forsvandt 

i  Støvet  med  Fakler  og  Faner. 
Om  vort  gik  under,  det  rokked  såsandt 
ikke  Stjernernes  Baner. 


Ej  Stjernernes,  nej.  Men  vor  egen. 
I  den  både  Sole  og  Stjerner. 


Hint  Ler  er  af  Skaberens  levende  Ler, 
i  os  selv  er  vi  Verdeners  Værner. 
Midt  i  Kræfternes  svimlende  Sverv, 
midt  i  Tidens  fortumlende  Hvirvel, 
aner  et  Folk,  hvad  det  skal: 
Røgte  sit  Daglejerhverv 
i  Livets  vældige  Vingård 
og  vogte  sig  selv  for  Fald. 
I  Regnskabet  her  melder  Talmagten  Pas. 

Om  Folket  er  aldrig  så  lille: 
Etpar  Kvadratfod  har  Plads 

for  en  tusend  Mil  strømmende  Kilde. 


Det  var  Tyge,  som  opmålte  Klodernes  Gang 

gennem  Himlens  højt  hvælvede  Sale. 
Ørsted,  der  stolt  gennem  Havdybets  Tvang 
lyned  Tegnskrift  af  Mennesketale. 
Niels  Steensen  fandt  Bjærgenes  År; 
Ole  Rømer  løb  sejrrigt  Kapløb 
med  selve  det  sitrende  Lys. 
For  Menneskers  ondeste  Sår 

fandt  Finsen  Bod  i  det  Lysbad, 
hvori  Alverden  fornys. 
Jeg  kunde  nævne  dig  Navn  efter  Navn 

på  Mænd,  hvis  Dåd  var  at  granske 
de  skjulte  Kræfter  til  alle  Folks  Gavn, 
og  så  føje  til:  De  var  Danske. 


Hør  Runestenenes  ældgamle  Ord, 

der  endnu  livskraftigt  runger. 
Hør  Folkevisernes  Fuglekor 
af  alle  de  danske  Tunger. 

Sans  Christiern  Pedersens  Muldjordskraft, 
mærk  Stormen  i  Holbergs  Latter, 
føl  Salmernes  Bølgebrus: 
Alt  dette  har  Danmark  haft, 
og  har  det.  Det  genfødes  atter 
af  Hjærternes  hellige  Rus. 
Skjaldenes  Adam  og  Drachmann  Skjald, 

Grundtvig,  Kirkegaard,  Brandes: 
Hør  under  Ygdrasil  Vandenes  Fald, 
Væld  findes,  hvor  Væld  før  fandtes. 

Og  hvor  Vikingesnekkerne  foer, 

ja,  længer  end  Lejf  selv  nåede, 
helt  rundt  om  den  havslagne  Jord 
damper  Tietgens  fredførende  Flåde. 
Shanghajs  Telegraf  taler  Dansk; 
Amerikas  mægtige  Sletter 
pløjes  af  Danskerens  Plov. 
Og  hjemme,  ja,  gå  kun  og  gransk: 
Af  Mos  gror  Muld,  og  af  Myrmalm 
og  Klitsand  susende  Skov. 
Centrifugerne  snurrer,  de  skummer  os  Guld. 

Hvor  Bonden  før  sov  fra  sin  Jammer, 
dær  står  han  og  gør  sit  Bestik 
efter  Londonske  Dagstelegrammer. 


Vi  er  med,  vi  er  med  i  den  førende  Trop 

af  Slægternes  Karavane. 
Retfærdigheds  Sol  stiger  langsomt  op, 
i  dens  Lys  har  vi  løftet  vor  Fane. 
Blandt  alle  Folk  først  var  det  os, 
der  løste  Slavernes  Lænker, 

og  selv  brød  Bøndernes  Åg, 
og  skabte  til  Fordoms  Trods 
vort  Folk  en  folkelig  Skole 

for  Kundskab  i  Tidernes  Sprog. 
Og  at  Fattigmand  frit  sin  Ret  skulde  få, 

som  før  kosted  blodige  Penge, 
fandt  først  etpar  danske  Studenter  på, 
skønt  Verden  stod  længe. 


Vi  er  med.  Det  er  Umagen  Værd 
at  hævde  de  Hæderens  Kranse. 
Men  hårdt  træder  altid  en  hastende  Hær; 
for  hvem  har  den  Tid  til  at  stanse? 
Stadig  i  stærkere  Takt 

blæser  Fortroppens  Tusendorkester: 
Frem,  frem  i  Uendelighed! 
Det  gælder  en  lysvågen  Vagt. 
Hvis  ret  mange  Fodtrin  rester, 
tramper  de  andre  os  ned. 
Det  kniber  for  os,  det  veed  vi  godt, 
når  Tankerne  kommer  til  Orde. 

I  Folketal  fylder  vi  småt; 
så  fordres  Bedrifterne  store. 


Ak,  stod  end  Førerne  i  vort  Folk, 

Jordens  Dyrker  og  Handelens  Mester, 
Skønheds  Skaber,  Retfærdigheds  Tolk 
og  Kundskabs  Ypperstepræster, 
stod  alle  paa  Jævnbyrds  Vis 
i  Kappestrid  med  de  bedste 
rundt  på  den  rullende  Jord, 
snart  gribende  Sejrens  Pris, 
snart  vigende  for  de  næste 

i  Fremskridtets  kæmpende  Kor, 
så  kunde  dog  ikke  det  Broderskab, 

hvor  brændende  det  end  vilde, 
værne  vort  Folk  mod  Tab 

af  Friheden,  Livsfrydens  Kilde. 


Jordklodens  Herskere  hylder  i  Ord 
helt  broderligt  Åndsmagtens  Troner, 

men  når  de  Mægtiges  Mundsvær  foer, 
taler  Rifler  og  kalder  Kanoner: 
Tusende  Hjem  står  i  Brand, 
Templers  Hvælvinger  søndres, 
Tvang  tærer  Tankens  Marv, 
Retfærd  mærker  en  Mand, 

Videnskabs  Værksteder  plyndres, 
Arbejdet  mister  sin  Arv. 
Se,  Kongen  græder,  se  Kejserens  Sorg  — 

javist,  når  hans  Rovskib  strander! 
Fra  Tårnet  på  Afmagtens  Borg 

vajer  Fredens  hvidt  blændende  Banner. 


Højt  agter  Fyrste,  Bojar  og  Mylord 

Kulturen.  Lad  Tåberne  narres. 
En  Hyrde  veed  hvad  der  venter  hans  Hjord, 
når  Ulvene  hylende  parres. 
Vi  veed  hvad  der  venter  os. 

Og  agter  vi  danske  Ånds  Udsæd 
Væxten  og  Modningen  værd, 
har  vi,  til  Våbnenes  Trods, 

at  væbne  os  selv  til  Værge 
for  den  og  dens  Jordbund  her. 
Håndgribeligt  Legem  og  grænseløs  Ånd 

(sørger  du  end,  eller  vredes) 
dem  sambinder  et  ubrydeligt  Bånd, 
det  bliver  ej  anderledes. 


Ser  du,  min  Dreng,  det  tænker  jeg  på 

i  mine  ensomme  Timer: 
Hvordan,  hvordan  skal  det  gå 

med  Danmark,  når  Stormklokken  kimer? 
Kimer,  nej,  runger  sit  Råb, 
så  selv  den  døve  må  høre, 
og  selv  den  blinde  må  se. 
Hvorpå  hviler  vort  Håb? 

Hvad  Skjold  har  vi  Ret  til  at  føre? 
En  gabende  Mund?  Ja,  måske. 
Thi  aldrig  fandt  Farerne  Danmark  beredt. 

Altid  har  vi  håbet  og  håbet 
det  bedste  —  til  det  værste  var  sket. 
Og  så,  råbt  op,  eller  måbet. 

Absalon,  og  Margrethe.  Ja  vel. 

Fjernt  ser  vi  Stjernerne  tindre. 
Og  Griffenfeldt,  som  vi  pinte  ihjel. 
Og  Bernstorff.  De  store  blev  mindre. 
Nu  sidst  har  i  hundrede  År 
Fuskere  famlet  om  Rattet 
og  sejlet  os  Kæntring  nær. 
Det  stormer  igen.  Og  hvor, 

hvor  står  den  kyndige  Styrmand, 
som  frelser  os  i  det  Vær? 
Midt  blandt  os,  måske,  og  vi  kender  ham  først, 

som  nys  vore  Brødre  i  Norge, 
når  han  selv  springer  frem,  idet  Faren  er  størst. 
Men  hvem  tør  for  Visheden  borge? 


Og  såe  vi  ham  rette  det  ravende  Ror 

og  holde  Kursen  derefter, 
smed  Allemand  sagtens  den  Mand  overbord 
af  Frygt  for  hans  Kunst  og  hans  Kræfter. 
Alt  hvad  vi  kunde  og  kan  — 
en  Fører,  en  Folkebefrier, 

kunde  vi  aldrig  gi  Plads. 
Den  som  kun  tjener  sit  Land, 
og  sit  Folk,  alle  Folkets  Partier, 
er  intet  Parti  tilpas. 
Han  får  Lov  til  at  gå,  han  er  glemt,  han  er  død. 

Det  var  sådan  de  bar  sig  i  Polen! 
Det  polske  Folk  æder  nu  Trældoms  Brød; 
der  er  intet  nyt  under  Solen. 


„Folket  selv  styrer."  Gud  hjælpe  os,  ja. 

I  Hundredvis  griber  de  Roret: 
Til  Højre,  til  Venstre,  til  Helved,  Hurra! 
„Må  nu  jeg,  må  nu  jeg  be  om  Ordet!"  — 
Om  Ordet  var  lidt  mere  knapt. 
Og  Folket  et  Folk.  Ikke  bare 
en  magtgrådig  møntgærrig  Stand. 
Adel  —  og  Skåne  gik  tabt. 

Kongemagt  —  Flåden  og  Norge. 
Borgerskab  —  Sønderjylland. 
Nu  råder  Bonden.  Hvis  han  råder  galt, 
så  ryger  nok  Danmarks  Rester. 

Og  de  må  betale,  som  før  har  betalt: 
Hele  Folket  —  for  Herskernes  Fester. 


Om  Bonde,  om  Borger,  om  Arbejdsmand 

dog  vilde  huske  itide, 
at  hvor  det  gælder  Ens  Folk  og  Ens  Land, 
må  de  mindre  Ting  lægges  tilside. 
Nemt  kan  de  dyreste  Krav, 

Stand  mod  Stand  har  at  hævde, 
i  Et  med  den  usleste  Kiv, 
få  kun  en  fælles  dyb  Grav, 
hævder  vi  ikke  tilhobe 

vort  Folks  uafhængige  Liv. 
Er  Folkelivet  i  Frihed  frelst, 

kan  siden  de  andre  Ting  gives, 
men  Frihed  erstattes  af  intetsomhelst ; 
hvor  er  Hjælpen,  når  Hjærtet  udrives? 


Hvem  gider  høre  en  glemt  gammel  Mand? 
Dog  har  jeg  Sandhed  at  sige. 

Jeg  var  med,  da  vi  mistede  Sønderjylland, 
Gud  ske  Lov  med  i  Kampen  tillige. 
Ja,  Gud  være  lovet,  at  Danmark  stred, 
svagt  som  det  var,  mod  de  Stærke. 
Ingen  stanser  den  styrtende  Elv. 
Vi  tabte  hvad  hver  Dansk  veed, 
men  under  sit  Nederlags  Mærke 
vandt  vort  Folk  dog  sig  selv. 
Hvo  godvilligt  giver  sig  Uret  ivold, 

ham  skal  Voldsmagten  knuse  med  Rette. 
Men  Skriften  i  Retfærds  revnede  Skjold 
skal  ikke  tusend  År  slette. 


Det  er  Ret,  at  et  Folk,  en  Kultur,  og  et  Sprog, 

der  selv  fører  Fakkel,  skal  vandre 
i  Slægternes  evige  Fakkeltog 
ukrænket,  uknust  af  de  andre. 
For  den  Ret  stred  vi  og  faldt. 
Derfor  udsprang  af  Blodet 
ny  Krafts  levende  Væld. 
Og  gælder  det,  som  det  gjaldt  — 

Den  gamle  Kaptajn  2 

Et  veed  vi  alle  med  Vished: 
At  Dansk  ej  duer  til  Træl. 
Vi  vil  kæmpe  igen,  som  vi  kæmpede  før, 

for  vort  Liv  mod  de  Vældiges  Lejre. 

Hint  fribårne  Liv,  som  af  Dødsrigets  Dør 

gaar  ud  til  ny  Kamp  —  for  at  sejre! 


Men  hvor  finder  Faren  os?  Ja,  min  Dreng, 

glad  gav  jeg  alt  mit  for  at  vide: 
Vort  Folk  skal  ej  dræbes  i  Drømmerens  Seng, 
det  tænkte  paa  Værget  itide. 
Hver  enkelt  har  Ansvaret  her. 
I  Unge  så  godt  som  vi  Gamle. 
Skam  få  Tøkks  tørre  Gråd! 
Viis  Jer  en  Høvding  værd. 

Stamp  ham  frem!  til  at  styrke  og  samle 
ja  genføde  Danmark  i  Dåd. 
Degn,  Bonde,  Prins  eller  Borger  —  en  Mand! 

Til  Mands  Tag  er  det  vi  trænger. 
Masker  ved  Magten,  og  Mænd  lyst  i  Ban: 
Vi  har  ikke  Råd  til  det  længer! 


19 

Skal  Heklas  flammende  Sagafjæld 
frit  løfte  sin  Kampestens  Krone; 
skal  i  de  tusende  Søers  Væld 
ej  tie  den  nordiske  Tone; 
skal  Norges  drønende  Fos 

og  Sverigs  rigt  strømmende  Floder 
broderligt  blandede  her 
i  de  blinkende  Bælter  hos  os 
løfte  Norden,  vor  Moder, 
højt  som  hun  er  det  værd; 
ja,  skal  efter  Nornernes  hellige  Råd 

Asken  grønnes  i  Norden, 
må  danske  Mænds  Hjærter  og  danske  Mænds 
Dåd 
dog  eje  et  Hjem  her  på  Jorden, 


Altså  —  min  Dreng,  min  Søn,  min  Ven! 

Du  har  valgt,  og  det  skal  så  være. 
Farvel.  Hvem  veed,  når  vi  mødes  igen. 

Men  lev  du  nu  Livet  til  Ære. 

2* 

Bliv  dygtig,  bliv  Mester  i  dit! 
Byg,  så  den  Bolig  du  bygger 
står  imod  Stormenes  Brus. 
Og  løft  så  kun  Hovedet  frit 

i  Evigheds  Lys,  og  dens  Skygger. 
Byg  med  på  den  Højestes  Hus! 
Det  står,  når  Tårnene  styrter  ned, 

og  Pyramiderne  falder. 
Dets  Grundvold  er  lagt  af  Retfærdighed, 
frie  Sind  er  dets  hvælvede  Haller. 


RASMUS  NELLEMANN 


blukt  er  Sorgen,  glemt  er  Savnet,  — 
eller  huskes  de  kanhænde? 
Hør,  nu  siger  jeg  dig  Navnet 
paa  en  Mand,  som  du  skal  kende: 
Rasmus  Nellemann  var  Jyde; 
noget  har  det  at  betyde: 
,Jyden  han  er  stærk  og  sej,"  — 
men  lidt  sen  at  faa  i  Vej. 


Man  har  nævnt  ham  blandt  de  kække, 
der  kom  løbende  til  Kampen, 
unge  Mænd,  hvis  lyse  Række 
sprang  som  Fakler  gennem  Dampen. 
Stemmer  ikke;  han  blev  hentet 
til  sin  Plads  i  Regimentet, 

indkaldt  som  Forstærkningsmand, 
kom  vel,  ja,  som  denslags  kan. 


Sådan  faldt  nu  Skæbnens  Terning: 
Bort  fra  Hustruen  og  Barnet, 
bort  fra  Gården  og  sin  Gerning, 
ud  i  Blodet,  ud  i  Skarnet. 
„Borgerret  gir  Borgerpligter, 
hvem  vil  være  den,  der  svigter," 
skrev  han,  „men,  alligevel, 
det  blir  svært  at  slå  ihjel  — " 


Nå,  det  lod,  han  skulde  skånes. 
Vi  gik  fremad  —  vi  forsøgte  — 
frem  med  Fanen  —  for  at  hånes 
frem  i  Våben  —  for  at  flygte! 
Grænsevagt  mod  Arvefjenden  — 
for  at  smutte  væk  forinden! 
Høfligt,  hensynsfuldt  ved  Gud; 
skød  vi,  var  det  Vådeskud. 

Nordpå  gik  det  gennem  Landet. 
Hvert  et  fåregræsset  Dige, 
hver  Kartoffelmark  i  Sandet 
var  en  Stump  af  Danmarks  Rige, 
som  vi  løb  fra  —  som  befalet, 
Dannebrog  i  Fuderalet, 
mens  i  hver  knap  rømmet  By 
Oprørsfanen  vifted  kry. 


Da  kom  Dagen  ved  Mysunde, 
den  gav  tordnende  tilkende, 
Dansken  vilde,  Dansken  kunde 
dog  lidt  mer  end  altid  rende. 
Hæren  snuste  efter  Dampen, 
rejste  sig  med  Fryd  til  Kampen, 
Tyras  Vold  og  Volmers  Mur 
gjalded  som  af  Skjold  og  Ljur. 


Varsler  gennem  Luften  sitred, 
hele  Natten;  og  om  Dagen, 

da  de  rappe  Rifler  knitred, 
ja,  da  blev  vel  Kongshøj  tagen, 
Selk  og  Jagel  såe  dog  atter, 
hvad  de  danske  Bønder  batter. 
Håb  af  denne  Bloddåb  sprang: 
Bedre  Lykke  næste  Gang! 


Næste  Gang  blev  ikke  bedre. 
Endnu  skælver  Danmarks  Hjerte 
sygt  i  Børn  af  brudte  Fædre. 
De  blev  sønderbrudt  af  Smerte. 
End  kan  hede  Tårer  strømme, 
når  vi  vågner  af  de  Drømme. 
Vi  gik  næste  Gang  den  Nat, 
Dannevirke  blev  forladt. 


Denne  Nat  og  så  to  fulde 
Vinterdøgn  endnu  gik  Hæren, 
Rad  bag  Rad  i  Sult  og  Kulde, 
bort  fra  Håbet  og  fra  Æren. 

Fyrretyvetusend  Sjæle 
trampede  hverandres  Hæle, 
uden  Trommer,  Sang  og  Spil 
gik  det  trist  ad  Helved  til. 


Det  var  Stemningen  iblandt  os, 
da  vi  vendte  Slesvig  Ryggen. 
Pligtens  sejge  Bånd  kun  bandt  os, 
det  var  stærkere  end  Lykken. 
Lo  kun  få,  der  svigted  færre, 
det  var  ellers  gået  værre. 
Dåd  blev  øvet,  Fod  for  Fod, 
også  Tålmod  er  et  Mod, 


Dåd,  det  var  Tilbagetoget, 
af  dets  Leder  som  af  Hæren. 
Kæppen  blev  af  Guds  Hånd  kroget, 
Håbet  tabtes,  ikke  Æren. 
Netop  den  blev  derved  bjærget, 
kun  til  Striden  gemtes  Værget  — 

som  af  Tysken  siden  såes, 
da  han  stod  for  Dybbøl  Ås. 


Endnu  såe  vi  selv  det  ikke. 
Men  hvor  Børn  brød  af  i  Legen, 
og  hvor  tyst  med  våde  Blikke 
Landets  Kvinder  stod  langs  Vejen 
såe  vi  skamfuldt  allevegne 
vore  kære,  vore  egne, 
som  vi  uden  Skærm  og  Skjold 
overlod  i  Fjendens  Vold. 


Disse  Nætter,  disse  Dage, 
mens  den  lange  Våbenlænke 
langsomt  raslede  tilbage, 
lærte  Nellemann  at  tænke 
visse  Tanker  anderledes. 
Blodigt  lærte  han  at  vredes, 
der  var  Ting,  som  han  forstod 
her  paa  Marsjen  —  Fod  for  Fod. 

Tappert  blev  han  ved  at  vandre 
disse  hvileløse  Mile, 
hjalp  sig  selv  og  hjalp  de  andre, 
kunde  skæmte,  kunde  smile, 
skammed  ud  —  og  skjulte  Skammen 
holdt  sin  Deling  dygtigt  sammen, 
syg  af  Træthed,  Kulde,  Kval, 
men  bestandig  Korporal. 


Først  hin  barske  Morgenrøde, 
da  på  Sønderborg-Chausseen 
Kompagnierne  som  døde 
tumled  om  og  sov  i  Sneen 
—  Varsel  om  de  tusend  kolde 
Grave  dær  bag  Dybbøls  Volde  - 
først  da  Marsjens  Mål  var  nået, 
standsed  han  og  brast  i  Gråd. 

Dødtræt  støttet  til  Geværet, 
stirred  han  i  mørke  Tanker 

vestpå,  hvor  i  Morgenskæret 
bag  de  snebedækte  Banker 
som  et  Syn  i  onde  Drømme 
Skarerne  blev  ved  at  strømme 
i  en  sort  og  langsom  Flod,  — 
Danmarks  tunge  Hjerteblod. 


Dårskab  sået,  Dødssæd  høstet. 
Iskold  hvisled  Vintervinden. 
Og  han  hulked  højt,  men  rysted 
harmfuld  Tårerne  fra  Kinden. 
Skal  en  Mand  mon  stå  og  snøfte? 
Nej!  Han  gav  sig  selv  et  Løfte, 
mens  han  klemte  sit  Gevær: 
Hertil.  Vel,  jeg  bliver  her! 


Lad  de  høje  Diplomater 
kives  om,  hvor  Grænsen  ligger, 
og  ved  Breve  og  Traktater 
flytte  Ret  og  bytte  Brikker. 

Lidt  har  denslags  Ret  at  sige 
mod  den  store  virkelige, 
dens,  der  dyrker,  dens,  der  bor, 
eget  Hjem  og  arvet  Jord. 


Tale  som  Ens  Tunge  tarves, 
lyde  Lov,  man  selv  har  givet, 
løfte  Slægtens  Arv  og  arves 
af  det  næste  Led  i  Livet, 
det  er  Mands-  og  Folkeretten; 
brydes  den,  så  bringes  Trætten, 
Folket  værger  for  sit  Land, 
for  sit  Hjem  hver  enkelt  Mand. 


Ord  mod  Ord.  Kun  sjælden  lægtes 
dog  med  Ord  den  flakte  Pande, 
og  med  Vold  må  Voldskrav  nægtes, 
dær  hvor  Ret  ved  Magt  skal  stande. 
Heller  end  jeg  lever  trællet, 
ligger  jeg  som  fri  Mand  fældet. 


32 

Imod  Trusel  har  jeg  Trods, 
og  mod  Slag  det  Råd  at  slås. 


Det  var  denne  Jydes  Tanker, 
gammeldags  og  bondejævne. 
Når  på  Folkets  Dør  det  banker, 
når  det  gælder  Skæbnestævne, 
er  det  dog  nok  denslags  gamle, 
jævne  Tanker,  der  kan  samle, 
der  kan  bære  Folk  og  Land  — 
dersom  ellers  noget  kan. 


Nå,  Belejringen  skred  fremad, 
og  vort  Forsvar  gik  tilbage. 
Mangen  Tanke  søgte  hjemad; 
der  var  tæt  med  Pligt  og  Plage. 
Trofast  varetog  man  Pligten, 
sov  i  Dyndet,  gned  på  Gigten, 
krøb  paa  Forpost  og  blev  skudt, 
eller  brugte  selv  sit  Krudt. 

Tre  Døgns  Ro  på  Als.  Derefter 
fire — seks  i  Dybbøl  Skanser, 
Uro-Døgn,  der  kræved  Kræfter, 
Døgn,  der  sled  på  Sjæl  og  Sanser. 
I  et  Regnvær  af  Granater 
Vagt  om  Dagen  som  Soldater 
og  som  Arbejdsfolk  hver  Nat 
Bør  og  Skovl  og  Spade  fat. 


Snart  i  Arbejd,  snart  paa  Posten, 
gennemblødt  af  Vintertågen 
eller  gennemblæst  af  Frosten, 
altid  villig,  altid  vågen 
fandt  man  Korporal  ved  femte, 
Rasmus  Nellemann.  Han  glemte 
fra  hint  første  Dybbøl-Hvil 
kun  sit  gamle  glade  Smil. 


Barnligt  rund  og  rød  om  Kinden, 
ikke  stor,  men  stærk  og  fyldig. 

ordsnild,  rådsnar  som  forinden, 
blev  han  ingen  Svaret  skyldig. 
Men  hans  milde  Mund  bar  Præget 
af  en  Sorg,  som  intet  læged, 
Øjnene,  de  mørkeblå, 
havde  Ting  at  tænke  på. 


Der  var  Gården  og  hans  Gerning, 
der  var  Hustruen  og  Barnet. 
Var  end  kastet  Skæbnens  Terning 
midt  i  Blodet  og  i  Skarnet 
kom  det  stundom,  at  hans  Hjerte 
pludselig  blev  sygt  af  Smerte, 
Længslen  sprængtes  i  hans  Bryst: 
Hendes  Mund,  og  Barnets  Røst. 


Sorgen  hjem  og  Hjertesavnet 
blev  dog  mest  kun  som  de  mindre 
Bølger  af  den  større  favnet, 
af  den  Stormflod  i  hans  Indre, 

som  med  Nødskrig  gennem  Mulmet 
svulmed  og  bestandig  svulmed: 
Det  var  Danmark,  Skriget  gjaldt: 
Det  var  Danmarks  Dom,  der  faldt! 


Men  skønt  Håbet  nu  var  omme, 
bar  han  trofast  al  sin  Trængsel, 
indtil  Timen  måtte  komme, 
den  hvor  Pligten  og  hans  Længsel 
mødtes  i  et  helligt  Møde, 
gav  ham  Lov  til  at  forbløde 
her  på  Stedet,  hvor  han  stod  — 
for  det  faldne  Danmarks  Fod. 


Og  den  kom  da.  Timen,  Dagen, 
tordnende  med  Lynildstoner, 
tusende  Granaters  Bragen, 
Brøl  af  hundrede  Kanoner, 
til  de  brat  holdt  op  at  spille, 
og  der  blev  så  dødsensstille  — 

det  Minut,  før  Fjenden  brød 
stormklar  frem  af  Jordens  Skød. 


Som  ved  Udbrud  af  et  Krater 
fyldtes  vore  sjunkne  Grave 
med  de  prøjsiske  Soldater,  — 
oversvømmedes  de  lave 
sønderskudte  Skansevolde, 
dem,  det  var  vor  Pligt  at  holde 
dem  vi  holdt,  et  Kvarterstid, 
i  en  blodbesprøjtet  Strid. 


Men  hvor  Anker  og  hans  Skanse 
tvang  den  fjendtlige  Kolonne 
på  dens  Stormgang  til  at  stanse, 
vige  ud  og  drage  Ånde  — 
dær,  hvor  mer  end  ti  Minutter 
disse  fem  Gang  ti  Rekrutter 
holdt  mod  to  Gang  tusend  Stand: 
Netop  dær  stod  Nellemann. 

Sprængt  var  Palissadeværket, 
Skansens  tykke  Blokhus  brændte 
Fjenden  stormede  forstærket, 
og  kun  Døden  var  i  Vente, 
hvis  de  ikke  opgav  Striden. 
Men  de  opgav  ikke  Striden; 
Grunwaldt,  Anker,  femti  Mand, 
holdt  mod  to  Gang  tusend  Stand. 


Prøjsernes  Triumfskrig  gjalder, 
Ørnen  vajer  over  Skansen. 
Nej,  den  vakler,  se,  den  falder, 
dær  gaar  Ørnen  bag  ad  Dansen! 
Flænget  flyver  den  tilbage, 
fulgt  af  Stumper  af  sin  Stage, 
og  på  Skansens  brudte  Rand 
rank  står  Rasmus  Nellemann. 


Det  var  ham  der  harmfuldt  slængte 
Vold  og  Magt  sit  Nej  i  Synet 

og  sprang  frem  på  ny  og  stængte 
Vejen  over  Skansebrynet, 
kæmpende.  Men  ak,  den  næste 
Ørnestang  fik  bedre  Fæste. 
Det  blev  ham,  der  faldt.  Hans  Blod 
randt  hvor  Fjendens  Fane  stod. 


Stille  lå  han  dær  på  Skansen, 
Blodet  vælded  af  hans  Pande. 
Videre  gik  Våbendansen 
langs  de  vårligt  hvide  Vande. 
Men  fra  Græs  og  grønne  Agre 
tog  små  Lærker  til  at  flagre, 
kvidred  over  Blod  og  Brag 
muntert  i  Guds  klare  Dag. 


Og  de  kvidrer  vel  dernede 
over  Dybbøl  Bjærg  og  Sundet 
nu  som  da.  De  bygger  Rede, 
hvor  det  røde  Blod  er  rundet. 

Skansens  faste  Græstørv  dækker 
Graven  med  de  faldnes  Rækker. 
Fjende  hviler  sig  hos  Ven, 
dær  blev  også  han  lagt  hen. 


Men  han  døde  for  os  alle, 

og  hans  Død  skal  ikke  glemmes. 

Håb  kan  skuffes,  Troskab  falde, 

kun  det  fejge  Hjerte  skræmmes. 

Kraften  af  de  tapre  døde 

skal  i  sene  Slægter  gløde. 

Og  de  selv  —  ja,  spar  din  Gråd: 

Liv  er  ikke  Døgn,  men  Dåd. 


MYSUNDE 


Alysunde  hedder  en  Landsby 

på  et  Næs  i  den  bugtede  Sli, 
hvor  Fjorden  smal  som  en  Flod 

under  Brinkerne  glider  forbi. 

Syd  for  Mysunde  grønnes  en  Høj, 
det  sukker  i  Granernes  Grene. 
Blodfyldt  er  Jorden,  hvori  de  må  gro, 
og  der  sidder  en  Jærn-Ørn  med  udspilet 
Klo. 
Det  sukker  i  Granernes  Grene, 
det  hvisker  af  Muld  og  Stene. 
Den  Høj  er  en  Skanse,  bygget  og  brugt 

til  Danmarks  dådfulde  Værn. 
Dær  ryster  nu  Ørnen  sin  Vinge, 
hin  Ørn  af  det  sorte  Jærn. 

Hvor  Krabbes  berømte  Brigade 

slog  Willisens  oprørske  Ros, 
hvor  Dinesens  gode  Kanoner 

bød  tredobbelt  Overmagt  Trods: 

Hvor  du  opgav  din  Ånd,  Carlo  Dalgas, 
under  Høstnattens  strålende  Måne: 
Hvor  vi  fjorten  År  efter  holdt  næste  Gang 

Mål 
for  de  tusend  Års  Minder  mod  Stormag- 
tens Stål: 
Dær  skriger  hin  Ørn  for  at  håne 
den  Danskhed  som  dog  måtte  dåne. 
Men  stille  hvisker  af  Muld  og  Sten 

en  Stemme,  stolt  i  sin  Ve: 
To  Gange  stred  her  ved  Mysunde 
Dansk  sejrrigt  en  imod  tre.  — 


Det  buldred  i  Krostuens  Bilæggerovn. 

De  sad  i  hyggelig  Ro 
og  fik  sig  en  varm  Kop  Kaffe 

til  Piber  og  Morgensko. 

De  havde  marsjeret  igår 
og  slidt  hele  Natten  derude 
med   Gravning  og  Savning;    den    Isning 

var  drøj. 
Nu  smagte  lidt  Varme;  de  drak  og  de  røg. 
Da  knaldede  Hovslag  derude, 
da  klirred  den  dugdrevne  Rude, 
op  smælded  den  gule  Gangdør 

som  for  et  forrygende  Vær, 
og  Kaptajn  Ahlmann  råbte: 

„Nu  er  Prøjserne  her!" 


Man  stoppede  roligt  Piben, 

og  så  rejste  man  sig  op 
og  stak  i  de  stive  Støvler. 

Og  så  tømte  man  sin  Kop. 
Det  var  danske  Officerer, 
det  var  uforsagte  Svende. 
Dog  klæder  slig   Sindighed   Plovmanden 

bedst. 
Kamplykken  er  Ild,  og  den  blusser  af  Blæst. 

Det  første  Slag  gælder  tvende. 
Til  Kamp  tør  den  kækkeste  rende. 
Det  vidste  nok  her  Kaptajn  Hertel; 

du  skulde  ha  seet:  Han  sprang! 
Og  Hertel  med  sine  Kanoner 

blev  Dagens  Helt  dengang. 


Frem  stamped  han  sine  Konstabler, 
de  stod  der,  de  styrted  afsted, 
enhver  med  sin  lynklare  Ordre. 
Selv  løb  han  pustende  med. 
Det  kneb  for  de  stumpede  Ben 
at  holde  Trit  med  hans  Tanker. 
Fyrværkeren  strøg  over  Grøfter  og  Skel. 
„Lad  strax  med  Granater!"  skreg  Hertel. 
„Javel!"  — 
Sådan  gav  han  Tankerne  Skanker. 
Og  da  bag  Langsøens  Banker 
de  fjendtlige  Fortropper  blinkede  frem, 
var  alt  allerede  parat. 

Den  første  Pikkelhue  der  såes, 

gjorde  Holdt  for  den  første  Granat. 


Men  højt  over  Bankerne  sluttedes  tæt 

Kanonernes  truende  Kres. 
I  den  tågede  Luft  rulled  Tordenen  tungt, 
Lynglimtene  kun  kunde  sees. 

Af  syv  Gange  ti  malmsitrende  Svælg 
fløj  Granaterne  grådigt  mod  Norden. 
De  satte  sig  knurrende  tusendevis 
som  et  Vildgåsetræk  i  den  tyknende  Dis, 
hug  rungende  Revner  paa  Fjorden 
og  oprev  Græsset  af  Jorden. 
Og  Skytterne  sneg  sig  mod  Skanser  og  Grav, 

hvor  Tågen  lå  tyk  som  en  Sky, 
til  den  pludselig  farvedes  ildrød 

og  revned  med  Byger  af  Bly. 


Men  nu  var  de  Danske  på  Plads. 

Og  faldt  der  end  nok  af  de  få. 

så  fyldte  de  andre  des  bedre, 

her  hvor  det  gjaldt  kun  at  stå. 

Så  trygt  holdt  Obersten,  Vogt,  til  Hest, 
som  han  stod  i  Worms,  Morten  Luther. 
Og  Ahlmann  og  Duus  og  Svane  og  Schow 
holdt  Mandskabet  muntert,  de  døde   kun 
sov. 
Vi  skød  igen.  På  Minutter 
var  Krigsmænd  gjort  af  Rekrutter. 
Vi  skød  så  Kanonerne  dansed 

og  Bøssepiberne  sved, 
til  Skytterne  flygted  i  Tågen 

og  skrækslagne  kasted  sig  ned. 


Dog  af  alle  de  Mænd  fra  Mysunde, 

som  stred  for  det  strålende  Håb, 
husker  jeg  helst  Kaptajn  Hertel. 
Jeg  hører  hans  livfulde  Råb. 

Rødmusset  og  munter,  selv  midt 
i  så  Helvedes  hård  Kanonade, 
gik  Hertel  omkring  med  sit  rolige  Blik 

og  røfled  og  roste  og  traf  på  en  Prik, 
og  smilte  de  nedslagne  glade: 
De  vidste  hvad  Fører  de  havde. 
Han  var  sine  Folk  som  en  Far, 

ham  gjorde  de  gerne  tilpas. 
Og  de  tumled  de  tunge  Kanoner 

så  lystigt  som  Flasker  og  Glas. 


Og  Hertel,  den  sjællandske  Dansker 
af  god  gammel  sønderjysk  Æt, 
han  vidste  som  ved  Fredericia  før 
at  bruge  de  Brumbasser  ret. 

Da  den  gamle  grå  General  Gerlach 
blev  sulten  og  fandt  det  på  Tide 
at  ride  til  Frokost,  helt  rolig  og  glad, 
mens  Prøjserne  sørged   for   Mandskabets 
Mad 
og  gav  os  at  brænde  og  bide; 
da  de  fandt  Stormen  på  Tide, 
da  på  Prinsen  af  Prøjsens  Befaling 
Batterierne  raslede  frem, 

mødte  strax  Hertel  på  Pladsen 

og  fulgte  dem  tordnende  hjem. 


Hertel,  og  Edsbjerg  og  Fyrværker  Wiirtz 

af  tiende  Felt-Batteri, 
som  hver  holdt  med  fire  Kanoner 
på  Højderne  norden  for  Sli. 

Dær  stod  de  med  glødende  Lunter, 
da  Tågen  —  den  bansatte  Plage!  — 
brast,  idet  Prøjserne  protsede  på. 
Bum  bum,  lod  de  alle  Kanonerne  gå. 
Hist  ovre  lød  Jammer  og  Klage. 
Mens  Trænkuske  sprængte  tilbage, 
og  Spandheste  hvinende  væltede  sig, 

opsparkende  Markernes  Ler, 
lå  stille  de  blodige  døde, 

hver  Deling  om  sin  Officer. 


Dog,  Prøjserne  havde  Kanoner  og  Mænd 
og  Råd  til  at  miste  et  Par. 

Og  deres  dygtige  Skarpskytter 
vidste  hvor  Skanserne  var. 

Trygt  lå  de  som  under  et  Hvælv 
af  de  modsidig  sendte  Granater, 
et  hundrede  Skridt  foran  Brystværnet  godt. 
De  stormede  ikke.  De  nedskød  blot 
en  for  en  vore  bedste  Soldater, 
Kanonernes  tro  Kammerater. 
Så  der  var  nok  Brug  for  Bache, 

og  der  var  nok  Brug  for  Klubien, 
om  Mandskabet  kækt  skulde  vogte 

sin  Pligt  under  Kuglernes  Hvin. 


Der  var  i  den  østlige  Skanse 

især  een  Kanon  hvor  det  gjaldt. 
Den  sigtende  såredes.  Næste  Mand  frem. 
Fik  en  Kugle  for  Panden,  og  faldt. 
Klubien  trådte  frem. 
Og  faldt.  Med  en  Kugle  for  Panden. 
Da  listede  stille  Konstablerne  væk. 
Kanonen  stod  ledig.  Man  stirred  i  Skræk 

på  dens  sorte  Visir,  på  hinanden: 
Den  Plads  dær  var  mærket  af  Fanden. 
Der  lå  som  en  varslende  Skygge, 
der  vifted  en  koldere  Vind, 
og  Skansen  skød  mindre  ihærdigt; 
da  trådte  Hertel  derind. 


Han  såe  på  den  tavse  Kanon, 

såe  de  døde  som  lå  ved  dens  Fod. 
Et  Suk  for  Klubien.  Og  han  mødte 
de  flygtendes  Blik,  og  forstod. 

Og  trådte  hen  til  Kanonen.  Og  han 

—  Mandskabet  gyste  ved  Synet  — 

han  stod  smilende  selv  på  de  dødsdømtes 

Plads 
og  rettede  rolig  Kanonen  tilpas, 
med  Omhu,  rynkende  Brynet. 
„Fyr!"  vinked  han.  Brag  fulgte  Lynet. 
Og  midt  i  en  prøjsisk  Kolonne 

såe  de  Granaten  der  sprang. 

Da  mylrede  Mandskabet  atter, 
og  alt  var  i  gæveste  Gang. 


Og  Prinsen  af  Prøjsen  tog  fejl, 

da  han  troede  at  Dansken  var  træt. 
Hint  andet  dristige  Stormforsøg 

har  mangen  tysk  Frue  begrædt. 
Kugler,  Granater,  Kardæsker 
nedstrakte  hans  Stormbataljoner. 
Selv  Fanerne  flængtes.  De  stormende  smed 
sig  på  Jorden  i  Skræk  og  blev  liggende  ned. 
Og  stadig  i  barskere  Toner 
tordnede  Herteis  Kanoner, 
til  hin  „Kanonér  fra  Mysunde** 
fik  endelig  lært  at  forstå: 
Døren  her  åbnedes  ikke, 

hvor  hårdt  han  end  bankede  på. 


Han  opgav  Kampen,  han  gik  hvor  han  kom, 
og  de  Danske,  de  stod  hvor  de  stod. 

Markerne  rundt  om  Mysunde 

drak  stille  det  udgydte  Blod. 

Det  sidste  Kanonskud  drønede  bort 
i  Tusmørkets  råkolde  Tåger. 
Blodplettede,  svedte  og  snavsede  svang 
vore  Jenser  hinanden  i  Skansen  og  sang. 
Men  nede  ved  Sliens  Våger 
skreg  ilde  Kong  Abels  Måger. 
Og  mange  fler  end  Klubien 

og  den  altfor  dristige  Schow, 
ak  mange  modige  danske  Mænd 
lå  ensomt  i  Kulden  og  sov. 


Dog,  hvem  tør  beklage  de  kække, 

der  faldt  for  Valkyriens  Spyd? 
Sejren  var  vundet,  og  Hjerterne 
svulmed  af  alvorsfuld  Fryd. 

På  sin  Bænk  i  det  vestlige  Blokhus 
lå  Hertel,  og  skulde  vel  hvile, 
men  talte,  fortalte,  og  takkede  Gud, 

så    at    alle   de   tapre,   der   stred   på   hans 
Bud, 
og  nu  dødtrætte  trængte  til  Hvile, 
med  ham  måtte  lykkeligt  smile, 
til  endelig  langt  ud  på  Natten 

hans  Øjne,  de  milde  og  tro, 
tillukkedes  venligt  af  Søvnen, 

og  alle  faldt  sødt  til  Ro.  — 


Bittert  skulde  de  vågne, 

som  dengang  faldt  sødt  til  Ro. 
Der  sidder  en  Ørn  ved  Mysunde, 
en  Jern-Ørn  med  udspilet  Klo. 
Ser  du,  den  ryster  sin  Vinge? 
Hører  du  Rovskriget  runge? 
Den  håner  det  Folk,  som  for  silde  forstod, 
hvor  man  sparer  sit  Guld,  må  man  spilde 
sit  Blod. 
Dær  hvor  de  Ørneklør  stunge, 
tier  den  danske  Tunge. 

Men  Jorden  og  Stenene  taler. 

Og  langs  med  den  bugtede  Sli 
hører  du  Bølgerne  hulke, 

imens  de  haster  forbi. 


KAPTAJN  REDSTED 


JHLan  blev  gammel,  aldrig  ældet.  Ja,  du  såe  ham 

selv; 
din  Ynglinghånd  blev  vældigt  i  en  Kæmpenæve 

rystet. 
Groft  kruset  faldt  det  hvide  Skæg  ham  bredt  ned 

over  Brystet, 
men  på  Vagt  sad  vågent  Blik  dybt  under  Pan- 
dens Hvælv. 
Han  målte  dig,  han  smilte,  men  rynkede  dog 

Brynet, 
velsagtens  for  at  forske,  hvor  fast  du  var  i  Synet, 
hvadslags  Ungdom   det  mon  var,  i  hvis  Hånd 

vort  Land  var  lagt  — 
når  nu  han  og  hans  faldt  fra,  hvem  der  da  blev 

Danmarks  Vagt. 

Kaptajn  Redsted  blev  der  sagt  dig;  det  var  nok, 

det  Navn. 
Så  vidste  du  hvad  Mand  det  var  og  lod  ham 

gærne  granske. 
Du  stod  jo  dær  som  Ungersvenden  foran  Holger 

Danske  — - 
og    et  Mærke   fik   du    med,  til   dit    og  andres 

Gavn. 
Dit  Svarblik  var  som  Svendens  Håndtryk  lovlig 

lånt  i  Stålet, 
men  det  skader  ingen  Yngling  at  mærke  Mand- 

domsmålet. 
Og  hvis  de  der  lever  nu,  ligned  ham  der  nu  er 

død, 
var  ej  Danmark  dårlig  tjent  med  de  Mænd  det 

giver  Brød. 

Dengang  de   drog   afsted,  ja  dengang   de   drog 
afeted, 

sprang  Redsted  over  Sundet  fra  Sverig  og  drog 
med. 

Hans  hvide  Hoppe  sprang,  selv  sad  han  rank  og 
sang 

og  legede  med  Linerne  til  Hornets  høje  Klang. 

En  Rigmand  skikked  Hesten,  på  Rygtet  om  hans 
Færd, 

der  slingred  om  hans  Skulder  et  prinseligt  Ge- 
vær; 

selv  gav  han  kun  sig  selv,  så  godt  som  han  for- 
stod, 
sig  selv  med  Liv  og  Blod. 


Hvem   elsker   ikke    Krig   mod   Løgn  og   lurvet 

Svig? 
Højt  frem  i  Luften  lynte  vor  Fanes  røde  Flig. 
I  Sadlen  sprang  de  op,  de  skarpe  Skytters  Trop, 
fra  Herregård  og  Hovgård  til  en  dundrende  Galop. 
De  havde  deres  Rifler  og  Kuglerne  parat, 

hver  Herremand   var  Skytte,   hver  Skytte  var 

Soldat. 
Med  Kunst  betales  Gunst.  For  Danmarks  dyre 
Jord 
stred  stolt  vort  Jægerkor. 


De  gamles  Skæg  var  gråt ;  hans  pipped  kun  så  småt ; 

men  Redsted  var  dem  voxen,  det  såe  de  gamle  godt. 

Han  sloges  vel  tilpas  og  fyldte  paa  sin  Plads, 

han  red  som  Holstein-Rathlou,   og  hans  Riffel 
talte  Bas. 

Fra  Hesteryggen  skød  han  og  traf  i  Trav  og 
Spring, 

så  Fjendens  Hestflok  gloede  og  gjorde  kort  om- 
kring. 

Og  Redsteds  Jægernavn  blev  folkekært  og  fløj 
vidt  ud  fra  Vejstrup  Røj. 


Om  hint  berømte  Ridt  har  I  vel  hørt  så  tit? 
Men  Sandhed  er  dog  Sandhed  og  kan  fortælles  frit. 

Jeg  tier  ikkun  her,  skønt  Helten  er  mig  kær, 
fordi  jeg  veed  om  større  Dåd,  vort  Minde  bedre 

værd. 
I  otteogfyrre  gik  det  med  Sejer  og  med  Sang, 
han  gav  sig  selv,  men  Gaven  blev  gemt  til  næste 

Gang. 
Da  red  han  ej,  men  stod,  i  Sne,  i  Snavs,  i  Blod, 
den  tapre  Landsoldat  —  og  Danmark  tog  imod. 


Altfor  ofte  glemmer  en  Mand  sin  Ungdoms  Dage. 

Han  græd  engang,  han  brændte,  det  bruste  i 
hans  Blod, 

han  skimted  noget  større  end  sit  eget,  han  for- 
stod 

det  stolte  ved  at  ofre  selv  Livet  uden  Klage 

som  en  Dråbe  kun  i  Duggen,  der  stænker  Askens 
Rod. 

Men  Blodet  går  af  Kog,  og  med  Årene 

får  man  længere  til  Ilden  og  til  Tårerne. 

Og  ulmer  der  af  Ild  en  urolig  sidste  Rest  — 
man  sidder  dær  som  Gårdmand,  eller  Købmand, 

eller  Præst, 
man  har  Embed  eller  Ombud,  og  Vorherre  gir 

Forstand 
til  at  slide  det  man  skal  og  æde  det  man  kan. 
Trods  Respekten  for  det  større  ved  Ideerne, 
ligger  Vægten  på  det  tørre  og  i  Bleerne. 


Sådan  går  det.  Og  de  fleste  af  hin  ildfulde  Flok, 
hvis  Ungdom  var  den  første  Krigs  Ungdom  og 

Dåd, 
blev  fede  eller  trætte,  fik  Besværligheder  nok. 
Modersmål  og  Fædreland,  de  spurgte :  Har  vi  Råd  ? 
Bekymringen  spandt  sin  filosofiske  Rok, 
og  fra  Rigsdagen  langt  ned  i  Gaderne 
lå  Mønten  som  Vindslet  i  Tiraderne. 


Dog,  til  Lykke,  der  er  Folk,  som  har  Liv  til  de 
dør. 

Folk,  som  aldrig  svigter  Ungdomsildens  røde 
Kulør, 

Folk,  hvis  Manddom  og  Alder  tør  kendes  ved 
det  store 

og  elske  det,  og  ofre,  som  deres  Ungdom  gjorde. 

Det  er  denslags  Folk,  der  sammenbinder  Slæg- 
terne, 

Tors- Kæmperne  og  Hejmdals- Vægterne. 


De  har  Liv  til  de  dør,  de  vil  slås  før  end  fly; 
af  denslags  Folk  var  Redsted   til   Abildgård   i 

Thy. 
Han  havde    nok  af  Arbejd  og  Ansvar  mellem 

Hænder, 
sled  godt,  og  svedte  ved  det,  og  lod  sin  Kraft 

forny 
af  Blæsten  over  Fjorden,   hvor   han  sejled  og 

skød  Ænder, 
og  Livsfryden  svulmed  ham  i  Lungerne 
ved  Tanken  blot  om  Konen  og  om  Ungerne. 

Den  gamle  Kaptajn  5 

Men  da  en  skønne  Dag  Bataljonen  sendte  Bud, 
tog  han  strax  frejdig  Afsked  fra  Viv,  Børn  og 

alt, 
hvad  hans  var  her  i  Verden.  Danmark  havde 

kaldt, 
og  Redsted  kom  med  Glæde  og  stilled  sig  for 

Skud. 
Han  var  stolt  af  at  høre  til  de  prøvede, 
hvis  Tjeneste  vort  Fædreland  behøvede. 


Prøvet,  ja.  Og  grånet,  fra  sidst  han  drog  i  Krig. 

Men  han  higed  efter  Kampen  som  en  dunskæg- 
get Knøs, 

hint  Brus  igennem  Hjærtet  ved  Trompeternes 
Skrig, 

hint  Løvespring  af  Vilje,  når  det  tordnende  gik 
løs, 

og  frem  i  Luften  lynte  vor  Fanes  røde  Flig, 

til  Hurraråbet  runged  gennem  Dampene, 

og  Sejren  selv  kom  tusendfodet  stampende. 


67 

Han  tænkte  sig  det  sådan.  Vi,  som  veed  hvordan 

det  endte, 
kan   sagtens   kalde   Redsted    en    Drømmer,    en 

Fantast, 
men  Krigen  som  han  drømte,  var  Krigen  som 

han  kendte, 
og   han  slap   ikke   Taget,  da   hans   Indbildning 

brast, 
elskede  kun  dobbelt  så  glødende 
Danmark  som  det  slagne,  det  blødende.  — 


Vi  har  jo  hørt  om  UfPe  og  Sværdet  Skræp,  hvis 

Klang 
den  blinde  Vermund  smilte  ved.  Nu  stod  igen 

en  Gang 
Saxer  imod  Dansker  ved  denne  samme  Ejder, 
de  tvende  Stammers   Holmgangsflod  i  tusend- 

årige  Fejder. 
Ak,  men  Vermund  sad  som  Rigsdagsmand  og 

snorkede, 
og  Uffe  —  gjorde  ikke  hvad  han  orkede. 

5* 

Da  Krig  stod  for,  var  Hæren  sat  på  Krigsfod 

dog  velsagtens, 
alt  samlet  fast  i  Orden,  fuldt  færdigt  til  at  slås? 
Nej!  Alt  var  løst  og  opløst.  Midt  under  Over- 

magtens 
Millioner  og  Kanoner  bød  vi  Tyskland  Trods 
med  Skrivelser  i  Masse  fra  Ministrene. 
Med  en  Asenskæft  slog  Samson  jo  Filistrene. 


Vi  rejste  nye  Skanser,  og  rev  dem  ned  igen. 

Dragonerne  fik  Lanser,  og  Lansen  blev  lagt 
hen. 

Officerer  bytted  Mandskab,  og  Mandskab  Offi- 
cerer: 

Hvem  kendte  sine  Pligter,  og  hvem  sin  rette 
Plads? 

Hans  Excellence  Lundby  holdt  af  at  reformere : 

Hed  en  Remonte  Mikkel,  blev  den  strax  døbt 
Mads. 

De  regnede  med  Nyt,  Proklamationerne, 

men  lige  gamle  var  og  blev  Kanonerne. 

Så  gik  vi  da  tilbage  fra  Grænsen  uden  Blod, 
og  atter  uden  Blod  fra  Ejderen  tilbage. 
Selv  menige  Soldater  begreb  i  disse  Dage, 
værst  Fjender  var  os  eget  Vrøvl  og  eget  Vankel- 
mod. 
Ej  Sachserne  og  ej  Hannoveranerne; 
de  gjorde  Støjen  kun  og  førte  Fanerne. 


Drøjt  for  den  hvis  Væsen  var  netop  at  gå  frem, 
ja  det  var  drøjt  for  Redsted  at  skulle  gå  således. 
Men  Soldaten  har  at  lystre,  lad  ham  sørge,  lad 

ham  vredes, 
og  som  en  brav  Soldat  gik  Redsted  Vintervejen 

hjem. 
Hvad  han  tænkte  veed  kun  Gud.  Han  skjulte 

Tankerne, 
og  lærte  sine  Folk  at  flytte  Skankerne. 


Og  det  blev  lange  Marsjer  fra  Altona  til  Sli, 
og  Støvlelæret  klemte  på  Fodens  ømme  Knyster, 

men  han  selv  gik  rank  i  Spidsen  for  sit  trætte 
Kompagni 

med  Niogfirses  Riffel  og  Skrædderens  Torny- 
ster. 

Og  kneb  det  dog  en  Gang,  slog  han  Takten  til 
en  Sang: 

Højt  syngende  kom  Redsteds  Folk  marsjerende 

fuldtalligt  og  i  Orden  til  Kvartererne. 


Ikke  vor  Regering.  Kun  Vrøvlet  kom  fra 
den. 

Ikke  Hærens  Generaler.  Det  var  pligttro  tapre 
Mænd, 

men  til  at  styre  større  Ting  var  kun  en  enkelt 
skikket, 

de  andre  man  gled  Ansvarsmodet,  Feltherre- 
blikket. 

Nej,  de  der  frelste  Danmark,  ej  fra  Tabet,  men 
fra  Skammen, 

var  de  menige  Soldater  og  de  Mænd  der  holdt 
dem  sammen, 

Folk   som    Redsted  og  hans   Ligemænd   blandt 

Førerne, 
der  stampede  tilfods  og  holdt  i  Ørene.  — 


De  stamped  gennem  Slesvig  i  snelagt  Marsk  og 

Hede: 
Se,  milevidt  fra  Hav  til  Hav  løb  højt  en  vældig 

Vold, 
og  den  hed  Dannevirke,  var  Danmarks  gamle 

Skjold, 
vor  tusendårige  Fæstning,  nyrustet,  fuldt  rede. 
Kanoners    åbne   Gab,    Jærnsvælg  af   Brøl    og 

Drab 
lå  vendt  mod   hver  som  fjendtlig  vilde  trodse 

deres  Vrede. 
Og  Navnet,  blot  det  nævntes,  var  som  en  Sejrs- 
særk 
om  Folket  og  om  Hæren:    den  trætte  fandt  sig 

stærk, 
de  søvnige  slog  Blikket  op  og  lyttede, 
alt  Mismod  glemtes,  Næverne  blev  knyttede. 

I  alle  danske  Hjærter  stod  Ild  om  dette  Navn. 

I  Redsteds  danske  Hjærte  blev  Ilden  ved  at 
flamme 

hin  mørke  Vintermåned,  i  Slud,  i  Slæb,  i  Savn, 

mens  andre  tapre  Hjærter  blev  tvivlende,  blev 
klamme. 

Og  så  tilsidst  kom  Fjenden,  og  han  var  blandt 
de  få, 

hvem  Lykken  lyste  på,  så  de  fik  Lov  at  slå. 

Og  Redsted  slog.  Gud  Fader,  hvor  det  lin- 
drede. 

Nu  fremad  Folk!  Han  tordnede,  han  tindrede. 


Forposter  og    Patruljer  —   mod   Gondrecourts 

Brigade, 
Kaptajner  —  imod  Feltherrer,  var  hvad  dær  vi 

havde. 
Men  vi  sloges  brilliant.  På  de  snedækte  Bakker 
mylred  både  Bøhmere,  Tyroler  og  Polakker, 
og  Redsted  og  hans  Jyder  fik  Blod  for  hver  hvid 

Vang 

de  veg  dem  langs  med  Noret  fra  Selk  til  Vedel- 
spang. 
Så   veg    de    ikke    mer.    Fra    Halvkredsvoldens 

Tinder 
tilbageslog  de  sejrrigt  de  sejrrige  Fjender, 
der  stormed  Gang  på  Gang,  til  Sneen  hvor  de 

sprang 
lå  nattemørk,  og  Skytterne  kun  skimtede 
så  langt  som  der  blev  lyst,  når  Skuddet  glim- 
tede. 


Så  kom  den  sorte  Nat,  og  da  langs  Himlens 
Rand 

Bål  ved  Bål  hos  Fjenderne  slog  højt  sin  røde 
Brand, 

stod  de,  der  stred  om  Dagen  med  kraftig  Døds- 
foragt, 

de  samme  Folk,  i  Mørket  og  Kulden  og  holdt 
Vagt. 

Svend  Tveskægs  Hirdmænd  stormløb  med  albu- 
løftede  Skjolde 

for  tusend  År  tilbage  engang  de  samme  Volde; 

hvor  Redsted  gik  og  frøs  nu  og  spejdede  mod 
Gry, 

såe  han  de  samme  Stjærner  som  Folk  i  Hedeby. 

Det  suste  fra  den  sjunkne  Stad  med  sære  Tung- 
sindstanker, 

men  rundt  omkring  langs  Noret  fra  tysk  besatte 
Banker 

lød  Råb  og  Bjælkers  Brag  og  Skrald  af  Hammer- 
slag, 

og  Sårede  på  Marken  gav  sig  klagende, 

hvergang  der  blev  lidt  Stilhed  mellem  Slagene. 


Men  årle,  strax  ved  Gryet  af  den  gråkolde  Dag, 
lod  Redsted  hente  Vogne  og  sankede  de  Døde 
og  samlede  de  Sårede  langs  Hegn  og  Højdedrag, 
skønt  Fjenden  kun  med  Kugler  kom  hans  Kær- 
lighed imøde. 
Han  nænned  ej  at  lade  dem  ligge  dær  og  bløde. 
Tre  Vognlæs  fulde  fik  han;  sandt  nok,  det  var 
jo  Fjender, 

dog  Mennesker  og  Mænd  som  vi,  de  havde  Børn 

og  Kvinder. 
Og  fandt  endog  hans  Jyder,  de  var  løjerlig  klædt  på 
som  Folk  til  Fastelavn,  de  plagede  dem  ikke, 
de  gav  dem  Flæsk  at  æde,  de  gav  dem  01  at 

drikke, 
og  så  ind  til  Lazarettet,  hvor  vore  egne  lå! 
De  såe  da  vi  var  Mennesker;  det  lindede. 
De  brune  Karles  sorte  Øjne  skinnede. 


Så  gik  man  ud  og  pilled  op  fra  Grøfter  og  fra  Tuer, 
Geværer  og  Tornystre,  Feltkapper,  Våbenhuer, 
og  pynted  sig  til  Træsko  og  islandske  Trøjer 
og  grinte  til  hverandre  og  fandt  at  det  var  Løjer. 
En  Molbokarl  fik  fat  i  en  Tyrolerhat 
og  smak  den  på,  huldt  smilende,  helt  pigevarm  i 

Kulden. 
En  Smed  fra  Århus  By  flankerede  den  kry 
med  guldbesat  Chacot  (der  var  et  Hul  i  Pulden) 
skægsnoende,  besablet,  øjelynende, 
sort  sværtet  med  en  Ølprop  over  Brynene. 

Før,  sa  han,  hang  de  søde  Prinsesser  om  hans 
Hals, 

når  han  ved  Wienerhoffet  gik  fløjlsfin  til  Bals. 

Nu  klemte  han  sin  Molbo:  Du  skønne  Venus- 
datter! 

De  valsed  henad  Volden :  Når  skal  vort  Bryllup 
stå? 

Og  alle  Kammeraterne  vred  sig  af  Latter 

med  ladt  Gevær  i  Armen  på  Sneen  hvor  de  lå. 

Granaterne,  der  snurred  over  Hoderne, 

gav  bare  lisom  Bassens  Part  af  Noderne. 


Sådan  gik  den  Dag  hen,  og  sådan  gik  den  næste. 
Og  sådan  førte  Redsted,  til  Kompagniets  Bedste. 
Fast  holdt  han  Orden,  som  myndig  Officer, 
men  tillod  Tid  og  Vilkår  at  puste  lidt  på  Vejen, 
led  han  Løjer  godt  og  deltog  selv  i  Legen 
med  Latter  i  sit  brede  Skæg  som  gode  Kæm- 
per ler. 
Kort  sagt,  han  stod  og  faldt  med  dem  hans  Gær- 
ning  gjaldt 

de   Folk    han   fik  at  føre  af  det   Land   der  var 

ham  alt. 
Og  de  kendte  deres  Fører,  ingen  skælvede. 
Ham  fulgte  de,  om  så  det  gik  til  Helvede. 


Det  gik  til  Helved  —  allerede  i  den  Nat  der 

kom. 
Ingen    hemmelig    Kommando,    ingen    Tavshed 

dulgte, 
hvorhen  det  gik,   i   Mørke,  med   Fronten  avet 

om. 
Men  Redsted  gik  i  Spidsen,  og  hans  Folk,  de 

fulgte. 
De  flygtede  fra  Dannevirke  i  den  sorte  Nat, 
da  Vintergryet  kom,  stod  vor  Grænsevold  forladt. 
Ubrugt  på  Marken  henslængt  lå  Danmarks  gamle 

Skjold, 
dets  Løver  kun  til  Fjendens  Hån,  dets  Hjærter 

i  hans  Vold. 
Og  Redsted  adlød  sorgkvalt  et  Bud  han  ej  for- 
stod, 

og  Kompagniet  fulgte  ham  forvildet,  Fod  for 
Fod, 

ad  den  isglatte  Vej,  hvor  en  voxende  Folke- 
mængdes 

mørke  tavse  Mylr  i  Mørket  sammentrængtes, 

med  Heste  og  Kanoner  håbløst  asende, 

fortumlede,  fortvivlede  og  rasende. 


Men  —  alt  hvad  Ondt  er,  virker  i  Mørke  tifold 

værre. 
Gryr  end  kun  gråkoldt  Hvælv,  så  ser  man  dog 

sig  selv, 
og  ser  sin    Skæbnes    Åsyn:    Hvem    af   os   er 

Herre? 
Og  der  kom  Dag  igen,  den  gryede  kold  og  grå, 
men  kom  dog,  og  var  Dag  endda,  og  alles  Øjne 

såe, 
og  alle  fandt   det  Umag  værd  endnu  at  måle 

Kræfter 
en  Gang  og  to  med  Skæbnen  og  se  hvad  der 

kom  efter. 


I 

De  retted  sig  og  rystede  på  Nakkerne 
og  trampede  tålmodigt  gennem  Bakkerne. 


Det  trøstede  med   Frokost,   og  så   blev    Piben 

tændt, 
sødt  knitrende,  og  Røgen  drev  behagelig  med 

Vinden. 
Da  lød  der  sydfra  Skud  i  Skud.  Dær  var  altså 

Fjenden, 
hans  Fortrop  havde  indhentet  første  Regiment. 
Der  kom  en  Vogn  rask  rullende,  i  Halmen  lå 

en  død, 
stift  henstrakt,  stivnet  hoppende  med  Vognens 

Hop  og  Stød. 
Nu,  der  kom  vel  flere.  De  lod  første  Regiment 

passere. 
Så    lød   der    hastigt    Hovslag,    to    Ryttere   der 

kom; 
de  spejdede,  de  såe  os,  de  kasted  lynsnart  om: 
Man  syntes  at  man  hørte  det,  hvor  buldrende 
de  hvide  Kapper  blæste  dem  om  Skuldrene. 

Lichtenstein-Husarer!  Når  Soldater  slås, 
er  det  dem  kært  at  vide  lidt  Besked  itide, 
mod  hvem  de  rykker  frem  og  hvem  de  byder 

Trods. 
Mod  Syner  og  Usynlige  er  det  svært  at  stride. 
Hvor  var  det  dog  velsignet  efter  denne  Nat, 
at  se  en  ærlig  Fjende  og  få  Riflen  fat! 
Og  niende  Regiment  tog  lystigt  mod  sin  Lod 
som   hele   Hærens   Bagtrop,   dens  vågent  spil- 
lende Brod. 
Tilbage  måtte  de  jo,  selvfornægtende; 
tilbage  —  men  i  Orden,  Folk,  og  fægtende! 


Vi  havde  havde  netop  spredt  os  Kompagni  ved 

Kompagni 
langs    hen   ad   Bakkens   Kam,   da  et  fjendtligt 

Batteri 
kom  sprængende  bag  Engene.  Strax  efter  lyste 

Lynet, 
den  hvide  Krudtrøg  vælted  ud,  som  vrede  Bier 

fløj 

de   snurrende   Granater,  man  fulgte  dem  med 

Synet, 
mens  Braget  slængtes  drønende  fra  snedækt  Høj 

til  Høj. 
De  satte  sig  som  Humlebier  på  den  flade  Vang 
langt  borte;  Røg  blev  stående  i  Luften  hvor  de 

sprang. 
Og  Rytter  efter  Rytter  kom  sværmende  forvoven 
ud  på  det  åbne  Engdrag;  det  knitrede  fra  os, 
og  rytteriøse  Heste  sprængte  vrinskende  til  Sko- 
ven. 
Men  Landevejen  fyldtes  af  Brigadens  Gros, 
og  de  danske  blev  for  få,  det  var  Tid  at  gå, 
de  blå  Kolonner  drog  sig  over  Sletterne, 
i  taktfast  Gyngen  glimted  Bajonetterne. 


Og  dær  hvor  vi  nys  lå,  holdt  nu  de  sex  Ka- 
noner. 

Granaterne  faldt  nærmere,  de  sang  med  vrede 
Toner, 

Sneen  spyede  Jord  op,  og  Luften  spyede  Jærn, 

Den  gamle  Kaptajn  6 

vort  eget   Skyts  var   borte    —    til  ubeskudtes 

Værn  — 
og  spredte  vi  vort  Mandskab,  kom  strax  i  strakt 

Galop 
i  Skyer  og  i  Skarer  de  fjendtlige  Husarer 
fra  alle  Sider  sprængende;  og  sluttede  vi  op, 
og  skød  og  drev  dem  væk,  kom  Granaterne, 

dæk,  dæk, 
og  vi  spredte  os,  og  atter  kom  Husarerne, 
Galop,  Galop,  med  dragne  Klinger  farende. 


Man  kunde  vel  ha  tænkt  sig  mer  behagelige 

Roller 
end  dem  der  var  de  Danskes  i  dette  Æventyr, 
men  Regimentet  snoede  sig  i  Dale  og  i  Folder 
og  gjorde  Holdt,  når  Tiden  var,  og  sigted  og  gav 

Fyr. 
Og  Redsteds  Kompagni  var  altid  rask  påfærde, 
kun  to  hastige  Minutter,  i  et  Hul,  bag  et  Gærde, 
hvilte  det  sig  stundom,  mens  Kaptajnen  selv 

fra  næste  Bakke  spejded  under  Himlens  skygrå 

Hvælv. 
Så  lød  hans  stærke  Røst,  kaldte  frem,  viste  Vej, 
og  blev  der  Udsigt  over   mellem   Hegnene  til 

Knauer, 
gik  også  dær  smukt  ordnet  den  alvorsfulde  Leg, 
nu  samlet  fast,  nu  atter  adspredt  bølgende, 
de  stansede  dog  stadig  de  forfølgende. 


Det  var  just  det  de  skulde.  Og  dengang  Regi- 
mentet 
efter  Søsterregimentet  gik  over  Trene  Bro, 
hvor  syvende  Brigade  nu  havde  hvilt  og  ventet, 
stod    brat    imod    Brigaden    Nostitz    Danskerne 

med  to, 
Max  Mullers  Folk  og  Scharffenbergs,  de  tapre 

og  de  tro. 
Og  Modet  manglede  ikke.  De  to  Brigader  brændte 
af  Kamplyst,   var  kun   kede   af  at  vige  og   at 
vente, 

6* 

og  de  råbte  til  hinanden,  Officererne, 

de  ventende  og  dem  der  kom  marsjerende. 


Det  var  ej  Mod,  der  mangled.  Kun  Manden  var 

der  ikke, 
den  rette  Mand  på  rette  Sted.  Der  var  en  General, 
som  spurgte  hvad  han  skulde  og  lod  Lejligheden 

ligge. 
Et  stålfast  Bud  er  altfor  barsk  i  denne  Frejas  Sal. 
Rytteriet   gik   tilbage   —    for  der  var  glat  på 

Vejen ! 
Kanonerne  holdt  op  at  skyde  —  for  de  var  så  få ! 
Og  Scharffenbergs  Brigade  —  fik  Ordre  til  at  gå! 
Og   de,  der  blev,  blev  grundigt  slagne.  Sådan 

endte  Legen. 
Det  vidste  Førerne,  det  såe  Soldaterne. 
Med  Hjærtet  knust  forlod  de  Kammeraterne. 


Og  grædende  såe  Flensborgs  danske  Mænd  og 
Kvinder 

de    trætte    Skarer    komme    og    træt    gå    bort 

påny. 
Dog,  denne  Flugtens  Nat  er  blandt  Danmarks 

dyre  Minder, 
så  kærlig  og  så  gavmild  var  den  tro  og  gode  By. 
Hver  enkelt  Mand  i  Hæren  var  gærne  død  for 

den; 
dog,  de  Tider  er  forbi,  da  man  døde,  når  man 

vilde, 
nu  går  man,  hvor  man  skal,  for  ingen  Kraft  at 

spilde, 
de  som  lyder,  de  som  tåler,  er  de  tapre  Mænd. 
Og  tappert  lød  og  tålte  de  ved  niende, 
til  Dybbøls  Dødskamp  kaldte  dem  befriende. 


De  tålte  den  utålelige  Tid  i  Frederits, 
hvor  de  altid  måtte  vogte  og  vente  på  en  Fjende, 
der  aldrig  kom  for  Alvor,  kun  holdt  dem  spærret 
inde 

til  lidt  Sætten  Palissader  og  lidt  gnaven  Exer- 

cits. 
De  slæbte  sig  som  Flodheste  gennem  Lejrens 

Ler, 
hver  Avisstump  var  gumlet  og  gylpet  flovt  hver 

Vits, 
til  de  gad  hverken  høre  eller  se  hverandre  mer. 
Kun  et  spædt  Bombardement  en  altfor  sjælden 

Gang 
med   Granaterne  fra   Dannevirke,  —  ak,  som 

ikke  sprang!  — 
Og  så  sov  de,  dog  med  Måde,  Barakkerne  var 

våde, 
og  Halmen  stank,  og  krybende  og  hoppende 
holdt  feltmæssig  Øvelse  på  Kroppene. 


Nu,    Redsted    boede    bedre,    med    Dinesen    til 

Fælle, 
sin  unge  tapre  Løjtnant,  sin  Søn  og  Kammerat, 
en  genial,  hvis  Væsen  var  just  begyndt  at  vælde, 
en  syttenårig  Fyr-og-Flamme,  Digter  og  Soldat; 

hans  er  den  Fortælling,  jeg  her  må  genfortælle. 
De  havde  bygget  selv,  en  Barak,  et  halvt  Palads, 
og  egenhændig  tættet  sig  Sprækkerne  tilpas; 
på  Væggen  hang  Pepita,  som  dansede  El  Ole 
med  yndig  Ild  for  Næsen  af  en  Krigsmand  og 

en  Præst; 
der  var  Bord,  minsandten,  og  der  var   stjålne 

Stole, 
og  Propper  sprang  og  Bægre  klang,  hvergang  det 

Hus  gav  Fest. 
Men  den  Fæstning  var  dog  Fængsel;  igennem 

Bægerklangen 
fornam   hvert  Hjærte  Tvangen,  og  de   lyttede 

med  Længsel 
efter  Drønene  fra  Dybbøl,  begge  Værterne. 
Det  tordned  dem  så  tungt  igennem  Hjærterne. 


De  åd,  de  drak,  de  drev.  Og  deres  Brødre  skrev 
i  Dybbølsbjærgets  Dynd,  på  Møllens  sorte  Mure 
med  Sved  og  Ild  og  Blod  vort  Folk  et  Friheds- 
brev, 

der  kun  stod  prentet  dybere  for  hver  Granats 
ny  Fure. 

Alverden  såe  den  Skrift:  Hvilken  glimrende  Be- 
drift 

af  disse  Træskofolk,  disse  Fjerdelssoldater, 

i  dette  hidtil  aldrig  hørte  Haglvær  af  Granater 

mod  øvet,  udsøgt  Overmagt  i  Måneder  at  holde 

så  ynkelig  forskudte,  næsten  våbenløse  Volde! 

Man  bød,  og  det  blev  gjort.  Stolt  var  det,  det 
var  stort. 

De  stængte  tyst  med  Arm  og  Bryst  for  Rigets 
sprængte  Port. 

Dem  blev  der  hamret  på;  men  de  som  fjernt 
kun  såe, 

og  de  som  fjernt  kun  lytted  efter  Skraldene, 

begærede  at  falde  med  de  faldende. 


De  vidste,  det  var  Faldet,  der  ene  stod  tilbage, 
men  da  Ordren  kom  til  Afmarsj,  brød  de  op  for- 
uden Klage, 

brød  op  med  Fynd  og  Fart:  Til  Kamp  var  Kraf- 
ten spart, 

det  sidste  tunge  Læs  tilfaldt  det  dem  at  drage. 

De  vidste  hvad  der  ventede,  hvad  Lod  de  vilde 
finde: 

Hvileløst  og  værgeløst  at  bie  på  en  Fjende, 

der  kom  den  Dag  han  vilde  med  sin  uhyre  Magt 

og  knuste  deres  lille  dødsdømte  Skansevagt. 

Men  de  længtes  efter  Kampen,  efter  Drønet, 
efter  Dampen, 

og  i  perlende  Champagne  ved  Afskedsaftnens 
Gilde 

drak  Værterne  en  Højtidsskål  med  Gæsterne, 

et  Løftets  Bæger,  værdig  Slut  på  Festerne. 


For  Drot  og  Fædreland  drak  lystig  en  og  alle, 
for  Regiment  og  Hær,  og  loved  hver  især 
at  slås  på  Liv  og  Død  og  siden  trøstig  falde. 
Og  de  holdt  trofast  Ord ;  det  samme  glade  Kor, 
der  sang  og  drak  hin  Aften  ved  Redsteds  gæst- 
fri Bord, 

gik  sammen  og  gik  syngende,  hvor  Døden  søgte 

Gæster, 
fire  Døgn  derefter  over  Aissunds  Bro 
til  Strid  for  Sønderjyllands  sidste  røde  Rester, 
en  halv  Snes  tapre  Mænd  —  og  tilbage  kom 

kun  to, 
hvem  Blyet  ikke  bed  og  Skarpt  ej  skårede; 
de  andre  blev  der,  faldne  eller  sårede. 


Hvor  var  der  grønt  på  Fyn  i  den  blide,  stille  Vår. 
Vogntoget  rulled  blot  fra  den  blanke  Båringvig, 
hist  lå  med  sorthvidt  Bindingsværk  en  stråtakt 

Bondegård 
så  fredeligt,  som  kendte  Jorden  ikke  Blod  og  Krig. 
Og  i  Byer  og  ved  Gårde  stod  Koner,  stod  Piger 
langs  Vejen  hvor  de  kørte,  og  mangen  skægget 

Kriger 
og  mangen  glat  ung  Løjtnant  såe  både  langt  og 

længe 

og  sad  en  Tid  i  Tanker  om  noget  sært  og  sødt. 
Fare,  fare  Krigsmand  —  Hvem  lar  Hodet  hænge? 
De  kom  til  Fåborg,  og  i  Seng,  og  sov,  å  Gud, 

hvor  blødt, 
men  op,  før  det  blev  lyst,  ud  at  sejle  på  et  tyst 
og    sølvblankt    Hav   i    Dæmringen   mod   Alses 

grønne  Kyst. 
Og  fjerne  Drøn.  Svagt  sitrede  det  skinnende 
vidtstrakte  Hav,  og  sitred  også  Sindene. 


Og    Drønene    blev    dybere,    og    hedere    blev 

Dagen, 
og  de  stod  sør  om   Kajnæs  og  såe  den  fjerne 

Damp 

af  Prøjsernes  Kanoner,  og  hørte  nær  den  Bra- 
gen 

der  rulled  over  Havsletten  fra  den  travle  Kamp. 

Stejl  stod  den  gule  Lerskrænt  op  af  det  solblå 
Vand 

med  knoprøde  Skove  langs  ad  Broagerland, 
men  Røgsky  fulgte  Røgsky  og  Brag  fulgte  Brag 

med  frygtelig  Nøjagtighed,  og  hinsides  Vigen 

steg  en  plumret  Støvsøjle  ved  Granatens  Slag 

i  Skanserne.  Dær  var  det  altså,  det  de  såe,  var 
Krigen. 

Dybbøl  Bjærg  lå  kullet.  Møllen  sveden  af, 

de  Tuer  dær  var  Skanserne,  de  lå  som  Grav 
ved  Grav, 

faldne  Kæmpers  tavse  Høje.  Tav  de  helt,  mons- 
tro? 

Nej,  sa  Gnisten,  Skyen,  Skraldet,  Skanse  Num- 
mer to. 

End  var  ej  Dybbøl  dødt,  det  hilste  dem  velmødt. 

Det  var  som  et  Raketskud  Vraget  kastede; 

end  var  der  Brug  for  Hjælpen,  men  det  ha- 
stede. 


Så  gik  de  næste  Dag  da  fra  Hvilen  i  Kvarteret 
i  Sol  og  Støv  og  Sved  den  Vej  som   Kampen 

kaldte. 
Og  Drønene  fortalte,   hvortil   der  blev  marsje- 

ret  — 

først  rullende  som  Jordskælv  under  Vejen  hvor 

de  skred, 
så  skrattende  som  Tordenskraldet  hvor  et  Lyn 

slår  ned. 
Og  stundom  hørtes  Knaldet  af  Granaterne  der 

sprang: 
De  havde  hørt  Granater  springe  før  idag,  men 

disse 
lød  mere  skarpt  og  dræbende;  de  stærke  Lyde 

tvang, 
man  gik  og  talte  Bragene,  det  frøs  omkring  Ens 

Isse. 
Dog  Redsteds  Kompagni  gik  forrest,  og  det  sang, 
og  de  følgende  faldt  ind.  Sang  frier  det  fangne 

Sind; 
de  kom  dær,  om  så  Jord  og  Himmel  ramlede, 
højt  syngende,  med  taktfast  Fodslag,  samlede. 


Da  såe  de  øverst  oppe  fra  Bakkens  grønne  Brink 
i  sorgfuld  Vrede  Sønderborg  mod  Sundets  Aften- 
blink, 

svedne    Bjælker,    nøgne   Mure,    gennemskudte 

Tage, 
ruinopfyldte  Stræder  lå  sørgelig  tilbage. 
Og  Redsted  tav,  alle  tav,  tyst  gik  de  gennem 

Staden, 
unødvendigt  her  var  Adjudantens  Vink, 
Tavshed  bød  hver  søndret  Rude,  hver  sprængt 

Dør  i  Gaden. 
Og  Tavshed  bød  på  anden  Vis  de  Bårer  som  de 

mødte, 
med  Sårede  der  skreg  af  Pine  eller  stille  blødte. 
Og  Tavshed  bød  ved  Broen  Granaterne  blandt 

andet, 
der  sprang  i  Luften  over  dem  med  Jæmhagls 

Plask  i  Vandet. 
Frem  foer  stadig  ny,  med  Røg  og  Glød  og  Gny, 
forbitret  hvæsende,  ustyrligt  støjende, 
mens  Aftnen  stille  sortned  over  Højene. 


Granaterne,  de  Sårede,  og  denne  åbne  Stad, 
af  Tysken  uden  Varsel  og  til  ringe  Nytte 

skudt  i  Grus  til  Lindring  af  hans  Had 

mod  Dybbøls  usle  Tue  der  var  så  tung  at 
flytte  — 

Alt  samled  sig  i  Tavsheden  til  Beslutning  fast, 

den  samme  som  i  Lejren  ved  Redsteds  Afskeds- 
gilde: 

Kamp  var  det  de  vilde,  Kamp  uden  Håb  om 
Sejren, 

blot  føle  de  var  Danske  til  deres  Hjærter  brast. 

Det  var  det  Sind  der  fyldte  dem  i  Flok  hin 
Aftenstund, 

de  bange  med  de  kække,  mens  Række  efter 
Række 

atter  satte  Foden  på  Sønderjyllands  Grund. 

Og  Deling  efter  Deling  drog  bort  hen  under 
Bakken, 

op  forbi  Barakken,  og  i  Mørket  hver  sin  Sti 

til  højre  Fløj  på  Forpost  —  hvor  Redsteds  Kom- 
pagni 

ad  opflængt  Jordsmon  krybende  og  ravende 

faldt  næsten  hovedkulds  på  Plads  i  Gravene. 

Her  gjaldt  ikke  deres  Vilje,  det  blev  pinlig  klart, 
imens  de  lå  bag  Løbegravens  sammenskudte  Værn 
og  såe  Granat,  Granat,  Granat,  i  hed  og  hidsig 

Fart 
med  Døden  rasende  klemt  inde  i  sit  hårde  Jern 
stige  fjernt  i  flammet  Bue,  falde  tungt  og  nær 
med  knusende  Bestemthed,  dær  og  dær  og  dær: 
Et  kort  Sekund,  så  Skraldet,  og  de  Skrig  hvor 

den  var  faldet. 
Høj  sprang  Skansen  frem  belyst  af  lynklart  Skær. 
Og  de  krøb  om  i  Mørket  på  Løbegravens  Bund, 
gned  Jord  af  deres  Øjne,  spytted  Jord  af  deres 

Mund, 
og  undred  sig,  at  der  var  nogen  Døden  vilde 

skåne. 
Men  højt  i  Himlens  sortblå  Dyb  flød  krum  den 

hvide  Måne 
med  Blink  på  Mark  og  Sund  den  stille  Midnats- 
stund 
og  viste  dem  de  levende  blandt  Ligene. 
Dæk,  dæk  påny!   Nyt  Glimt,  nyt  Skrald  —  og 

Skrigene. 

Det  var  i  Året  fireogtreds,  en  græsgrøn,  mild 

April. 
Officerer  og  Soldater,  de  blev  vante  til  Granater, 
Granaterne  var  altid  vågne,  de  holdt  aldrig  Hvil. 
Brigaden  stod  halvfjerde  Døgn  i  Stilling  og  Re- 
serve : 
Bestandig   sprængtes  Ild   og  Jern,  og  hvirvled 

Jord  og  Sten, 
og  flængtes  Tøj,  og  sprøjted  Blod,  og  flaktes  Kød 

og  Ben, 
til  slapt  kun  sitrede  hver  gennemrystet  Nerve. 
De   dorske  med   de   djærve,   deres   Tanke  var 

kun  een, 
een    Længsel,    efter    Fjenden,    i    menneskelig 

Form: 
Når,  når,  å  Gud  i  Himlen,  -når  kommer  så  den 

Storm? 
De  gravede  sig  Huler,  hvori  de  kunde  ligge; 
men    rodende    som    Vildsvin    foer    de   glubske 

Kugler 
og   s*øndersled   dem.   Stormen,   Stormen,  "stadig 

kom  den  ikke. 

De  gik  som   gamle  Mænd,  og  såe  med  trætte 

Blikke, 
de  stod  hvor  de  blev  sat,  gjaldt  det  Arbejd,  tog 

de  fat, 
men  siden  sad  de  timevis  i  Tavshed  Dag  og  Nat, 
mens  Luften  revnede,  og  Jorden  gungrede. 
Ingen  frøs,  og  heller  ingen  hungrede. 


Men  hvergang  Kompagnichefen  kom  så  høj  og 
rolig 

og  spurgte  og  gav  Ordrer,  både  myndig  og  for- 
trolig, 

og  såe  dem  med  sit  faste  Blik  så  mildt  på  den 
og  den, 

blev  de  Støtter  levende  og  følte  de  var  Mænd, 

ikke  Numre  blot.  Kanonmad,  Skansefyld, 

men  frie  Mænd  der  villig  led  for  Fædrelandets 
Skyld. 

En  sådan  Kraft  gik  ud  fra  ham,  han  syntes  al- 
drig kuet; 

ingen  af  os  veed,  vi  kun  aner  hvad  han  led. 

med  sine   Folk  der  slagtedes,  sit   Land   der  lå 

trådt  ned; 
vi  såe  kun  Sjæl  og  Legem  af  Vilje  gennemluet, 
han  ordned  bød  og  bar,  trods  Rædsel  og  trods 

Smerte,  — 
en  sådan  Drivkraft  har  et  trofast  mandigt  Hjærte. 
Kun  dengang  Kaldet  lød  tilsidst,  tilsidst  engang, 
da    Dybbøls   Lænker  sprang  for  Kampens   Liv 

og  Død, 
såe  de  der  stod  ham  nærmest,  hvor  dybt  han 

ånded  ind 
og  ud  som  i  et  mægtigt  Suk  al  Tvangen  af  sit 

Sind. 
Han  groede,  sa  de,  da  de  såe  ham  nøjere, 
blev  både  lisom  bredere  og  højere. 


Strakt  ud  i  Duft  og  fugtig  Luft  og  Stjerneskær 

lå  Jorden, 
og  hvor  en  Jæger  strejfede  langs  Havet  eller 

Fjorden, 
såe  han  undertiden  det  blanke  Måneny 

skygges  af  en  ilsom  Skygge,  af  en  luftig  Sky, 

og  hørte  Sus  og  Pib  og  Sang,  en  dæmpet  Tone- 
regn, 

dryppe  gennem  Luften  som  Vårens  visse  Tegn. 

Men  over  Dybbøls  Banker,  igennem  Aissunds  Dale 

strøg  hverken  Snepper  eller  Drosler  eller  Natter- 
gale; 

Jernfugle  fløj  i  tætte  Flokke  langs  med  disse 
Kyster 

og  skreg  af  hede  Lunger  med  forfærdelige  Røster. 

Bestandig  nye  Skarer  slog  ned  med  Brag  og 
Flammer, 

før  såe  Verden  ej  så  frygtelig  en  Jammer. 

Men  Dybbøls  Danske  stod  i  Sne,  i  Snavs,  i  Blod, 

og  vidste,  nu  kom  Stormen,  de  længe  længtes 
mod  — 

da  Skytset  tav  hin  Formiddag  den  attende, 

og  Riffelilden  hørtes,  heftigt  skrattende. 


Brigaden  lå  Reserve  bag  Resterne  af  Barakken, 
i  Grøfter  og  i  Huller  og  gravet  ind  i  Bakken, 

men  rede  hver  især,   med  Hånd  ved  ladt  Ge- 
vær, 
da  Riflerne  begyndte.  Knap  fem  Minutter  efter 
stod    Kompagni    ved    Kompagni    fuldt    færdigt 

stillet  op, 
stod    kampberedt  og    ventede   af   alle   Livsens 

Kræfter 
et  Fremad  Marsj,  et  Stormløb.   De  stod  længe 

stillet  op, 
og  Ordren  udeblev.  Ved  Gud,  de  stod  og  drev, 
ifølge  høj  Kommandos  fordømte  Bud  og  Brev, 
som  satte  deres  Oberst  —  det  var  en  Mand  de 

havde ! 
en  Snes  Minutter  borte  fra  hans  Arbejd,  hans 

Brigade. 
Nuvel:  Gevær  ved  Fod!  Tretusend  tapre  stod 
og  bied  efter  Bud  —  til  Angrebsskarerne 
fik  stormet  Skanserne  og  knust  Forsvarerne! 


Så  først  kom  Scharffenberg  i  Spidsen  for  sin 
Stab, 

han  skjulte  med  et  Lynblik  sin  Viden  om  vort 

Tab, 
han   skelned   i   de    mylrende   Kolonners  fjerne 

Mængde 
de  sejrrigt    fremadstormende,   de   flygtende,  de 

sprængte, 
han  såe  en  Stormflod  komme  og  knejste  som 

en  Klippe: 
Sit  Sværd  skal  Dansken  dengang  ikke  ubrugt 

slippe ! 
Han  sagtned  ikke  et  Sekund  den  Fart  han  kom 

der  i, 
gik  lige  løs  på  Redsted  ved  første  Kompagni 
og  bød  ham  holde  Vejen  fra  Dybbøl  klar.  Et 

Vink, 
var  Kompagniet  foldet  ud  med  Klirren  og  med 

Blink, 
og  hele  ottende  Brigade  lige  som  en  Snor 
i    Stormløb  op  mod  Fjenden.  Så  mægtigt  er  et 

Ord. 
Trods  Jern  og  Blod  og  Bly,  Hurra,  kun  frem 

påny, 

Fjenden  er  de  Glimt,  og  Fjenden  er  den  Sky. 

Løb,  skynd  Jer,  skyd,  og  dæk  Jer  bagved  Heg- 
nene, 

skyd,  dæk  Jer,  skyd,  men  lynsnart  og  bereg- 
nende! 


De  skød  og  skyndte  sig  og  skød,  de  sprang  på 

Hegn  og  Tue, 
Plask  i  Vand  og  Rift  af  Tjørn,  frem,  frem  i  Røg 

og  Lue, 
Kaptajn  og  Løjtnant  foran,  så  flyvende  de  sprang, 
med  Blink  af  svungne  Sabler!  Det  klirrede,  det 

klang, 
det  fløjtede,  det  peb  i  Luften,  slog  med  Smæld 

og  Smæk, 
dær  faldt  en  Oberst,  dær  Sergeanten,  den  og 

den  blev  væk, 
de  trampede  på  levende,  de  snubled  over  Lig, 
det    Mylr  dær   er   Fjenden,    frem,    knus    ham, 

Jubelskrig, 

han  stanser,  han  betænker  sig,  ak,  av,  han  over- 
dænger 

os  med  Regn  af  Kugler,  nu  kan  vi  ikke  længer, 

jo,  jo,  han  flygter,  se,  skyd,  løb,  det  går  måske! 

De  skød,  de  løb  —  Krudtdampen  var  beru- 
sende. 

De  stormede  som  var  de  end  tre  Tusende. 


Og  da  nu  just  Rolf  Krake  i  denne  samme  Stund 
mørkt  pansret,  stolt,  med   Røgslæb  stod  ind  i 

Vemmingbund, 
brød  hele  Linjen  fremad,  stærkt  med  høje  Råb, 
det  gjaldt  de  tabte  Skanser,  et  blodigt  genfødt 

Håb. 
Og   Redsteds'  Kompagni    brød   frem   i   Række 

med  de  andre, 
før  lod  Rigers  Skæbne  sig  af  Mænd  forandre, 
han  selv  med  Deling  en  og  fire,  Dinesen  med 

Resten, 
foer  frem  i  Fjenders  Skare  som  gennem  Kornet 

Blæsten, 

som  Bygen  efter  Bølgen :  der  mærkes  Modstands- 
kræfter, 

men  Havets  Vægt  må  vige,  og  Stormen  knuger 
efter. 

Og  disse  tunge  Bølger  lod  sig  af  Stormen  skylle 

med  Sprøjt  af  Ild,  med  Skum  af  Blod,  helt  op 
til  Dybbøl  Mølle. 

Den  suged  Bølgerne,  dær  styrted  Brændingen. 

og  Stormen  mødte  den  med  Brag  i  Vendingen. 


Danske   Kugler    smældede   på   Møllens   brudte 

Mur, 
men  Fjender  fyldte  Gården,  hver  Stue  og  hvert 

Skur, 
fra  Dør  og  Vindu  Ildglimt,  Ildglimt  fra  Loft  og 

Luge. 
Skal  Møllen  la  sig  bruge  som  prøjsisk  Fæstning? 

Nej! 
Redsted,   Dinesen   og   Knauer  sprang   ad  hver 

sin  Vej 
med  dragen  Sabel  foran  igennem  Røg  og  Flamme, 

og  deres  Mandskab  fulgte  og  vilde  kun  det  samme. 

Knauer  faldt,  hans  Folk  sprang  frem,  nedskød, 
nedslog,  nedstødte, 

nedtrampede  forbitret  hver  Fjende  som  de  mødte, 

og  trængte  ind  i  Huset.  Man  slængte  sit  Gevær, 

trak  blank,  ja  brugte  Næverne.  Der  blev  en 
Trængsel  dær. 

Støv,  Sved  og  Blod  drev  ryglængs  ned  i  Røj- 
serne ; 

men  trangest  blev  der  efterhånds  for  Prøjserne. 


Dog  værged  de  sig  rasende,  de  veg  kun  Dør  til 

Dør, 
de  måtte  nedslås  Mand  for  Mand,  de  gav  sig 

ikke  før. 
Og  Redsted  blev  urolig;  han  vidste,  hvad  det 

gjaldt, 
højre  Fløjs  Tilbagetog;  med  Møllen  tabtes  ah. 
Herfra  vilde  Fjendens  Granater  blodigt  feje 
de  vigende  Kolonner  over  Marker  over  Veje, 

gennem  Sumpe  gennem  Kløfter  og  lige  ud  i 
Sundet; 

Møllens  Generobring  var  Frist  til  Frelse  vundet. 

Men  hurtigt,  hurtigt,  hurtigt!  han  såe  med  æng- 
stet Sind, 

hvor  sent  det  gik  derinde,  han  måtte  selv  der- 
ind. 

Så  løb  han  da  med  dragen  Sabel,  ene  som  han 
stod, 

hen  til  et  søndret  Vindu  og  svang  sig  op  i  Kar- 
men. 

Da  råbte  der  en  Riffel,  og  dybt  ind  under  Ar- 
men 

stak  Bajonetten  stille.  Da  strømmede  hans  Blod, 

dær  lå  han  rolig,  lå  han  stum  og  blegnende, 

mens  nye  Fjender  mylred  frem  bag  Hegnene. 


Vi  havde  udført  Stødet,  men  vi  segnede  derved. 
Det   stolte    Stormløbs  Kæde   bortådes  Led  for 

Led 
af  ustanselig  Beskydning,  de  få  blev  altid  færre, 

og  Førerne  var  faldne.  Der  stod  som  Stridens 
Herrer 

kun  hist  og  her  en  lille  Løjtnant  Mælk-  og 
-Blod,  en  Knøs, 

og  løfted  Hånden  kækt  mod  Skæbne-Vævens 
Vægt: 

Da  kom  de  prøjsiske  Reserver,  de  brød  væl- 
digt løs. 

Mod  to  små  Kompagniers  Rest  i  Gården  og  i 
Haven 

kom  en  kvart  Brigade  Canstein,  en  hel  Brigade 
Råven. 

Alt  Dansk,  som  stod  endnu,  var  i  en  Håndeven- 
ding 

styrtet,  splintret,  skyllet  bort.  Langt  ned  ad  Bjær- 
get flød 

Vragstumper  af  vor  Styrke  som  på  en  Lava- 
brænding. 

Alt  skjultes  i  en  Røgsky,  der  spyede  Glimt  og 
Glød 

og  Brag  og  Skrig  og  Rædsel  og  Fortvivlelse  og 
Død. 

Kolonner  stampede,  Kanoner  hamrede 

på  Danmarks  knuste  Bryst,  og  Danmark  jamrede. 


Mærket  af  den  Time  blev  Barn  i  Moders  Skød, 
og  mærkede  blev  vi,  som  da  var  endnu  ej  und- 

fangne. 
Den  Time,  den  vil  mindes,  når  tusend  År  er  gangne. 
—  Men  mellem  Dybbøls  Døde  lå  Redsted  selv 

som  død. 
Og  død  det  var  han  gerne.  Han  blev  til  Straf 

ilive: 
Dengang  han   sprang  mod  Døden,  sprang  han 

sin  Pligt  forbi; 
sit  Liv  har  ingen  Fører  dumdristigt  Lov  at  give, 
hans  Offer  hedder  Ansvar,  hans  Hånd  er  Styret  i. 
Hans  Hjærte  tør  brænde,  men  Hjærnen  kræves 

kold, 
og  dette  glemte  Redsted  under  Smertesukket, 
Sorg  svulmed  i  hans  Bryst,  han  skød  sig  som 

et  Skjold 

frem  foran  Danmarks  Hjærte  for  selv  at  ta  mod 

Hugget. 
Det  var  en  Fejl,  det  var  en  Pligtforsømmelse. 
Husk  det,  giv  så  den  tapre  hans  Berømmelse! 


Hans  Fjende  gav  ham  den.   Det  var  en   Prins 

af  Reuss, 
en  Johanniterridder,  der  såe  at  han  drog  Ånde 
og  fik  ham  til  Gråsten  på  Lazarettet  og  tilkøjs, 
og  lod  sin  egen  Fætter  gå  ham  hjælpende  til- 

hånde. 
Dær  lå  på  Lejet  Redsted,  blodigt  sønderflængt, 
stum,  og  med  lukte  Øjne,  kun  Øret  ikke  stængt ; 
han  hørte  Læger  klirre  med  deres  slebne  Knive 
og  drøfte  videnskabeligt,  om  Manden  var  ilive; 
det  morede   ham   mægtigt,   han   brast  i   lydløs 

Latter, 
da  såe  de  han  var  levende,  da  skar  de  løs  med 

Flid, 
og  det  gik  godt,  han  kom  sig.  Og  sin  Sabel  fik 

han  atter 

af  selveste  Prins  Friedrich  Carl,  der  såe  hans 

stolte  Strid. 
Som  Ærestegn  blev  Værget  sendt  til  Møllens 

tapre  Stormer, 
og  Redsted  lå  da  fangen  under  ærefulde  Former, 
ja  plejet  af  sin  Hustru  midt  blandt  Fjenderne. 
Så  gavmildt  nådige  var  Sejervinderne. 


Dog,  det  var  ikke  sådan  han  havde  drømt  sin 
Ære; 

han  tog  imod  den  høvisk,  men  han  stønnede 
derved. 

Det  Liv  som  slagen  Fange  faldt  ham  tungt  at 
bære  — 

og  så  at  vende  hjem  til  denne  frygtelige  Fred! 

Selv  slap  han  trods  de  Skrammer  dog  som  vå- 
bendygtig Mand, 

men  lemlæstet,  lemlæstet  lå  hans  Fædreland. 

Han  kunde  hverken  spise  eller  drikke  eller 
blunde 

for  Sorgen  over  Danmarks  ubodelige  Vunde, 

det  naged  ham  bestandigt,  det  lod  ham  aldrig 
Hvile, 

der  gik  År,  før  nogen  såe  Redsted  rigtig  smile. 

Således  var  nu  han,  han  elskede  sådan, 

men  tålte  ej  at  andre  talte  Medynk  om  hans 
Land, 

Løgn  var  ham  alt  hvad  man  på  Danmark  an- 
kede, 

så  længe  som  hans  brave  Hjærte  bankede. 


For  ham  var  Land  som  Danmark  på  Jorden  ej 

at  finde, 
og  alt  hvad  Dansk  var  syntes  hans  Hjærte  såre 

godt, 
den  danske  Mand  "var  modig,  og  skøn  den  danske 

Kvinde, 
ypperst  dog  vor  Dronning  og  vor  ridderlige  Drot. 
Nu  ler  man  ad  så  barnlig  en   Kærlighed,  kan 

hænde; 
dog  var  det  værd  den  Dag  idag  slig  Kærlighed 

at  kende: 

Fuldvoxen  var  dens  Troskab,  da  den  prøvedes. 
Hvor  fandt  vi  bedre  nu,  om  det  behøvedes? 


Han  blev  gammel,  aldrig  ældet.  Denne  Kæmpe- 
krop, 
så  nøjsom  og  så  hærdet,  holdt  sin  Spændkraft 

til  det  sidste. 
Og   Hjærtet  var  det  samme   til   den   Dag   det 

måtte  briste, 
som  et  Barns,  og  dog  så  fast;  hans  Håb  slap 

aldrig  op. 
Skønt  Slægten   efter  Slaget  lå   delt  i  fjendske 

Lejre, 
han    mente    Folkets    Livskraft    omsider    vilde 

sejre. 
Denne  Hær,  som  havde  holdt  sig  så  hårdfør  og 

så  tro, 
viste  Kærnen  af  vort  Folk,  og  den  Kærne  skulde 

gro. 

Gamle    Redsted    har    nu    fundet    sine    Fædres 

Land. 
Didhen  fandt  mangen  større,  men  vist  få  kun 

som  var  bedre. 
Jeg  selv  har  kendt  ham,  han  var  værd  at  huske 

og  at  hædre, 
han  var  tapper,  han  var   tro,  dansk  Marv,  en 

herlig  Mand. 
Hans  Liv,  hans  Dåd  var  Danmarks,  i  Danmark 

skal  han  mindes; 
ved  denslags  er  det  Slægt  med  Slægt  til  Liv 

som  Folk  forbindes. 
Og  hvis  mange  var  som  han  i  vor  Moders  gamle 

Gård, 
groede  Asken  grøn,  trods  alt,  i  de  næste  tu- 

send  År. 


DESERTØRERNE 


Det  var  ved  Aftenstid.  Og  Als  var  tabt. 
Hin  grønne  Ædelsten  i  Danmarks  Krone. 
Slet  vogtet  var  den.  Bruddet  bødes  aldrig, 
og  Brøden  har  ej  Døden  kunnet  sone. 


Nu  ordned  man  i  Fred  for  Ild  og  Sværd 
paa  Kajnæs  Resten  af  vor  slagne  Hær. 
Vi  mistede  tretusend  Mand  derovre, 
men  Als  og  Æren  var  vel  Ofret  værd. 


Det  var  de.  Ak,  af  dem  vi  måtte  bøde, 
var  kun  et  Tusend  sårede  og  døde. 
Med  hele  Lemmer  var  de  andre  fangne; 
dog,  det  var  ikke  deres  egen  Brøde.  — 

Det  var  ved  Aftenstid.  Og  Als  var  tabt. 
En  enkelt  Stjerne  var  begyndt  at  skinne, 
man  hørte  Bølgerne  slå  blødt  mod  Stranden 
og  bilpe  mellem  Stenene  derinde. 


To  Korporaler  slentrede  i  Sandet 
og  stirred  over  efter  Angellandet. 
Nykirkes  Tårn,  den  Høj,  og  Husby  Mølle, 
de  fandt  sig  fra  det  ene  til  det  andet. 


De  fandt  den  blanke  lille  Vig,  de  såe 
den  grønne  Skansevold  med  Tjørnen  på 
og  Bådebroen  ved  de  høje  Popler, 
hvor  to  små  hvide  Fiskerhuse  lå. 


Det  var  da  dem?  Jo,  Retningen  var  sikker. 
De  tænkte  med  Forundring:  Se,  de  ligger 
helt  uforandret!  —  Og  de  stod  og  stirred 
med  våde  Øjne  på  de  fjerne  Prikker. 

Tit  kan  jo  Tiden  falde  tung  at  bære, 

når  man  er  langt  fra  hvor  man  helst  vil  være 

og  daglig  krydser  Døden  tæt  forbi 

og  knap  nok  veed:  Hvem  lever  af  de  kære. 


På  samme  Dag  kom  Ordren  til  dem  begge, 
på  samme  Dag  drog  begge  bort  fra  Hjemmet 
og  fulgtes  ad  til  samme  Regiment, 
og  ingen  af  dem  havde  Krigen  skræmmet. 


Fra  Fredens  Tid  trofaste  Kammerater 
om  Båd  og  Garn  og  Morskab  og  Dravater 
gik  de  til  Krydset  over  Krigens  Bølger 
i  Fællesskab  som  frejdige  Soldater. 


De  havde  frosset,  våget  og  marsjeret, 
og  savet  Is,  og  trodset  Ild  ved  Reide, 
og  slæbt  og  stridt  ved  Dybbøl  og  på  Als, 
nu,  ført  sig  flinkt,  kortsagt,  i  Fred  og  Fejde. 

I  Regimentet  stod,  som  man  må  vide, 
de  Folk,  hvem  Danmark  lærte  Tysk  itide, 
og  på  hvis  Danskhed  vi  mærkværdigvis 
nu  sidenefter  dårligt  kunde  lide. 


Men  de  var  sikre  nok,  var  Kok  og  Mejer; 
ved  al  den  Slags,  hvor  Chefen  ej  befaler, 
men  spørger:  Vil  I,  Folk?  dær  hed  det  stadig: 
Hvor  har  vi  så  de  tapre  Korporaler? 


Og  sidst  idag,  da  deres  Folk  og  Fæller 
i  Flokkevis  bag  Gærder  og  i  Kløfter 
blev  liggende,  og  rev  Kokarden  af, 
og  råbte  lokkende  med  Tysklands  Løfter, 


Og  kaldte:  Kom  dog.  Kok!  og  Kom  dog.  Mejer! 
havde  de  begge  svaret  harmfuldt  Nej 
og  skammet  Mængden  ud  med  skarpe  Ord 
og  drevet  vaklende  den  rette  Vej 

Den  rette  Vej,  på  Flugt,  igennem  Nøden 
til  nye  Kampe,  kun  med  Håb  om  Døden, 
men  Ærens  og  de  svorne  Eders  Vej, 
som  begge  to  selv  vandred  ufortrøden. 


Dog  nu  iaften,  da  de  stod  med  Et 

og  såe  derover;  da  de  rigtig  såe 

den  grønne  Vold,  de  to  små  hvide  Huse, 

nu  var  det  svært  at  se,  hvor  nær  det  lå. 


Imorgen  bort  Hvorhen?  Hvem  vidste  det? 
Måske  man  bliver  der,  hinsides  Havet, 
og  Børnene  kan  komme  der  og  spørge: 
Hvor  faldt  mon  Far,  hvor  ligger  Far  begravet? 


De  Ting,  Ens  Hjærte  aldrig  kunne  glemme  .  . 
Endnu  en  Gang  det  Favntag  og  den  Stemme, 
den  Børnelatter  —  een  Gang  kun  endnu  — 
Hvis  de  da  lever,  alle  de  derhjemme! 

Der  lå  en  Båd  og  vuggede  derude 
helt  sagtelig  på  Vandet.  Deres  Blikke 
hang  fast  ved  Båden.  Årer  var  der  i. 
Se  på  hinanden  vovede  de  ikke. 

De  satte  sig  og  tav.  Tyst  Bølgeskvulp 
og  guldblank  Spejling  i  de  bløde  Vande. 
Dær  sank  nu  Aftenstjernen  over  Angel, 
de  groede  En  så  nær,  de  grønne  Strande. 

Så  kendt,  så  kært  som  næppe  nogensinde. 
Det  var  nemt  at  nå,  så  let  at  finde. 
Dær  lige  ovre  ligger  Huset  jo, 
og  Børn  og  Kvinde  sover  vel  derinde  .  .  . 

Da  gjalded  pludselig  et  Hornsignal. 
Og  deres  Øjne  mødtes.  Uden  Ord 
gik  rask  de  lige  hen  og  løste  Båden 
og  Bølgen  slettede  dens  blanke  Spor. 

Det  blev  en  kedsom  Mønstring  ved  Retræten. 
Ja,  Regimentet  mødte  jo  på  Pletten; 
men  der  var  store  Huller  i  dets  Rækker, 
og  der  var  fler  på  Vrangen  end  på  Retten. 


De  Faldnes  Navne  var  det  nemt  at  kende, 
og  Listen  paa  de  Sårede  fik  Ende. 
Derefter  vidste  man  kun  altfor  nøje, 
hvor  Savnede  i  Hundredvis  var  henne. 


Dem  som  han  kendte  havde  Fanden  hentet. 
Men  der  var  to,  hvem  ingen  skulde  ventet 
at  savne  her.  Og  det  var  Kok  og  Mejer; 
de  nævntes  jo  med  Ros  af  Regimentet. 


Men  de  var  Angelboer,  kendt  med  Egnen, 
og  borte  var  de.  Det  blev  meldt  Kaptajnen. 
Han  bandte  Nej,  dem  borgede  han  for, 
de  Folk,  dem  kendte  han  —  fra  Kugleregnen. 

Dog  borte  var  de.  Og  en  Båd  forsvundet. 
En  Fisker  meldte  det.  Her  lå  den  bundet. 
Da  tav  Kaptajnen  og  gik  sorgfuld  bort: 
Hvor  blev  i  Slesvig  da  mon  Troskab  fundet? 


Men  næste  Morgen  årle,  da  det  daged, 
og  Solen  spilled  i  den  våde  Tjørn, 
da  vågnede  til  Sorg  de  to  små  Huse, 
og  der  var  Gråd  af  Kvinder  og  af  Børn. 


To  Mænd  kom  frem  af  hver  sin  lave  Dør, 
fast  mødtes  deres  Øjne  med  hinanden, 
de  nikkede  Farvel  til  dem  derinde 
og  gik  så  ned  til  deres  Båd  ved  Stranden. 


Og  da  Kaptajnen  mødte  ved  Reveljen, 
stod  Kok  og  Mejer  på  de  vante  Pladser. 
Han  gned  sit  Øjenlåg,  han  skar  Grimasser: 
Jo,  vågen  var  han.  Det  er  dem.  Det  passer. 

Han  rynked  Brynene.  Så  skal  da  Fanden! 
Strængt  såe  han  fra  den  ene  til  den  anden: 
De  var  måske  lidt  blegere  end  vanligt, 
og  endnu  perled  Sveden  dem  i  Panden. 


Og  der  var  hvide  Vabler  i  de  hårde 
solbrændte  Hænder,  som  af  tunge  Årer. 
Strængt  såe  han  på  dem  med  de  hvasse  Øjne, 
strængt  nok  —  til  der  i  Øjnene  kom  Tårer. 


Han  faldt  i  Tanker  ved  de  jævne  Mænds 
forunderlige  alvorsfulde  Blikke. 
Han  vidste  jo,  de  kunde  blevet  hjemme, 
de  kunde  det  så  let  —  og  blev  dog  ikke. 


Den  kaldes  tapper,  som  kan  tappert  stride 
med  Hjemmet  glemt  og  Savnet  lagt  tilside; 
men  just  som  disse  havde  favnet  Hjemmet, 
gik  de  af  egen  Vilje  ud  at  lide. 

Thi  ulærd  Mand  kan  efter  Retfærd  tørste. 
De  havde  målt  det  store  med  det  største 
og  så  bragt  Ofret.  Det  var  Ære  værd, 
således  blev  de  sidste  nok  de  første. 


Han  tænkte  på  Tilbageturens  hårde 
og  tunge  Tag,  hvert  Tag  med  deres  Årer. 
Han  såe  på  Vablerne  i  deres  Hænder  .  .  . 
men  en  Kaptajn  tør  ikke  ses  med  Tårer. 


De  to  stræng  Straf?  Nej,  kongelig  Belønning! 
Det  var  hans  Tanke,  og  den  tav  han  med, 
og  trak  sin  Sabel  ud  og  kommanderte: 
Rask  Ret,  og  Højre  om,  og  Marsj  afsted! 


MOGENS  OG  DORTH  MARI 


iVlanden  hed  Mogens  Nielsen, 

og  Konen  hed  Dorth  Mari, 
og  Huset  lå  nok  i  Fladbjærg  By; 

de  sad  til  Leje  deri. 
Han  var  kun  en  fattig  ung  Fisker, 

men  sled  som  et  Bæst  og  passede  på, 
og  Dorth  Mari  var  et  Jern  til  sit, 

så  kunde  det  sagtens  gå. 
Han  var  nu  så  glad,  var  Mogens, 

ved  Dorth  Mari  og  de  Små. 


Så  kom  den  Krig.  Det  skulde  den  jo. 

Det  hjalp  ikke  hvad  vi  gjorde. 
Et  lille  Folk  får  aldrig  Ret, 

når  det  rager  i  Strid  med  de  store. 

Den  gamle  Kaptajn  9 

Danmarks  Rige  og  Danmarks  Ret 
vilde  Tysken  rive  istykker; 

så  kaldte  Kongen,  og  Mogens  kom, 
han  havde  selv  sine  Nykker: 

Den  Ret  man  har,  den  holder  man, 
om  så  selv  Satan  rykker. 


Lidt  kneb  det  jo  den  Aften  han  gik; 

det  var  dog  Livet  det  gjaldt, 
og  Ungerne  havde  rendt  efter  ham 

langt  op  ad  Vejen  og  kaldt. 
Og  Dorth  Mari  havde  ingenting  sagt, 

men  lukket  Døren  i  Hast. 
Hans  Hjærte  lå  som  en  Jolle, 

der  krænger  i  Bygens  Kast: 
Værst  var  det  med  Føden.  Hvor  fik  de  den? 

Gud  hjælp!  Han  gjorde  sig  fast. 


509  af  tredje 

ved  tredje  Regiment; 

Forstærkningsmand;  med  Stasen 

var  det  yderlig  småt  bevendt. 
Af  Kongens  Tøj  kun  en  lyseblå 

lang  Kappe,  fedtet  og  flikket; 
det  var  den  bedste  Mundering, 

som  fandtes  i  Øjeblikket. 
Så  Træskostøvler,  og  Trøjen, 

som  Dorth  Mari  havde  strikket. 


Sent  vendte  var  jo  de  fleste  her 

på  Grund  af  År  og  Kavajer, 
og  mange  smilte  lidt  smørret 

ad  Hærens  „Forglemmigejer"; 
dog  stod  de,  og  dog  slog  de  godt, 

trods  Hus  og  Børn  og  Kvinde, 
og  der  var  mangen  en  Mand  iblandt. 

som  vel  fortjente  et  Minde. 
Blandt  dem  var  Nummer  509, 

Mogens  Nielsen,  med  Ære  at  finde. 

Lavstammet  var  han  og  knortet, 

en  ordenlig  Egebul, 
og  lodden  over  det  hele, 

ham  bed  hverken  Blæst  eller  Kuld. 
I  sine  Træsko  løb  han  let, 

som  andre  løber  i  Sko, 
og  kunde  knuse  en  Hasselnød 

kun  med  et  Slag  af  sin  Kno. 
Men  under  den  bjørnede  Pandebrask 

sad  Øjnene  glade  og  tro. 


Han  var  en  munter  og  venlig  Mand 

og  altid  så  villele  vågen, 
vant  til  at  styre  i  Stormen 

og  ro  betænksomt  i  Tågen. 
Og  disse  Vaner  beholdt  han  her, 

hvor  Bygerne  trak  med  Granater, 
og  Riffelkuglerne  sprøjtede 

fra  Bølger  af  vrede  Soldater. 
Han  huggede  sig  med  et  lystigt  Smil 

igennem  de  værste  Dravater. 

Og  kom  man  til  ham  og  spurgte: 

„Hvor  har  du  købt  dit  Humør?" 
„Det  er  vel  en  anden  som  råder,"  sa  Mogens, 

„for  hvem  her  lever  og  døer."  — 
„Husk:  Du  skal  ikke  ihjelslå! 

Mogens,  din  Helvedes  Brand!" 
Han  svarede:  „Jo,  misæl  skal  a  så, 

og  det  liså  manne  a  kan. 
En  kommer  viss  itt  i  Helved, 

fordi  En  forsvarer  sit  Land." 


Og  krævedes  en  til  at  krybe 

frem  foran  den  yderste  Post 
på  Hænder  og  Knæ  langs  Hegnet 

i  Snefog  og  ti  Graders  Frost 
og  finde  Fjenden  i  Mørket 

og  spejde  ham  ud  —  uha, 
dær  takkede  mangen  en  Krigskarl, 

som  ellers  gik  på  med  Hurra, 
men  Mogens,  han  trådte  rolig  frem: 

„Hr.  Løjtnant,  det  vil  a." 

Jo  større  Fare  ved  Færden, 

des  rappere  sprang  han  frem; 
og  det  vidste  de,  når  de  såe  ham  igen, 

at  der  var  Besked  med  hjem. 
Uskadt  kom  han  altid, 

skønt  han  vel  tit  var  i  Knibe, 
men  frittede  Folk  om  hans  Æventyr 

og  kunde  da  aldrig  begribe, 
så  svarede  Mogens:  „Jo,  det  gik. 

Men  hvad  skal  du  ha  for  den  Pibe?" 


Og  kom  de  til  en  kold  Bivuak, 

dødtrætte  og  gennemblødte, 
og  Marketenderen  Pokker  ivold, 

så  gjorde  nok  Mogens  Nytte. 
Tørre  Pinde  og  Ildstedsten 

det  kunde  han  altid  skaffe, 
han  pustede  som  en  Skovtrold, 

fik  Løv  og  Mos  til  at  blaffe: 
Snart  kogte  over  det  knaldende  Bål 

en  Kedel  med  dejlig  Kaffe. 

Og  siden  var  der  jo  ingen, 

som  når  de  engang  kom  i  godt  Kvarter, 
misundte  eller  forstyrrede  ham 

hans  allerbedste  Plaser, 
som  var  at  kradse  med  Pen  og  Blæk 

og  timelang  Filosofi 
en  halv  Snes  bugtede  Linjer 

med  en  hel  Snes  Klatter  i: 
wjeg  haver  det  godt;  hvor  går  det  med  dig, 

og  med  Børnene,  Dorth  Mari?"  — 


Nu,  I  har  vel  hverken  Lyst  eller  Tid 

til  nøjagtig  at  høre  det  hele. 
Nok  er  det,  Mogens  var  en  Soldat, 

som  gjorde  sig  Flid  med  de  Dele. 
Så  kom  der  da  den  Morgenstund, 

han  selv  nok  sidst  havde  ventet, 
da  han  var  en  af  de  menige  to, 

som,  hvor  Prøjsernes  Jern  lå  strentet 
så  tæt  som  Korn  på  den  lerede  Mark, 

blev  fremkaldt  for  Regimentet. 

Og  Kompagnierne  skuldred  Gevær 

omkring  Officerernes  Skare, 
og  Dannebrogsfanerne  smælded  i  Luften, 

og  Hornene  blæste  Fanfare, 
og  frem  tren  Obersten  med  det  Kors, 

Kong  Christian  selv  havde  sendt, 
og  fæsted  det  på  Mogens  Nielsens  Bryst 

i  Påsyn  af  hans  Regiment. 
Mogens  stod  så  stiv  som  en  Pæl, 

han  vidste  knap  hvor  han  var  vendt. 


Han  var  eneste  menige  Mand 

med  Korset  ved  den  Bataljon, 
dog  var  der  ingen  som  misundte  ham, 

her  traf  det  den  rette  Person. 
Han  tog  sig  siden  i  Hemmelighed 

derop  hvor  Korset  var  fæstet. 
Det  var  den  Hytte  i  Fladbjærg  By, 

som  Tankerne  dagligen  gæsted: 
Hvis  Dorth  Mari  havde  set  det  her, 

så  havde  der  ingenting  restet. 

Og  da  han  om  Aftenen  var  løst  af, 

sad  Mogens  grublende  bister 
med  Ryggen  til  Granaterne  vendt 

og  skrev  over  sit  Tornister: 
„Jeg  haver  fået  et  Dannebrogskors, 

gid  du  havde  været  tilstede." 
Da  Dorth  Mari  var  kommet  så  vidt 

i  Læsningen,  græd  hun  af  Glæde. 
Nu  syntes  hun  dog  Sognets  Brød 

blev  til  med  Ære  at  æde. 


Og  Mogens  gik  med  et  muntert  Smil 

i  Dybbølskansernes  Rester 
og  skød  og  slog  og  slæbte  Jord 

og  kogte  Flæsk  som  en  Mester, 
til  henne  midt  i  April  engang 

en  Ordre  fra  København 
bød  alle  de  ældre  Forstærkningsmænd 

sendt  hjem  til  hver  sin  Stavn. 
Man  mente,  de  gjorde  for  Føden 

ikke  tilstrækkelig  Gavn. 

Det  hed  sig,  de  var  for  tungt  til  Bens. 

Det  var  de  og  —  til  at  rende. 
Men  havde  de  rendt  til  Dybbøl  Bjærg, 

så  stod  de  vel  Striden  til  Ende. 
Dog  nok  om  det.  Mogens  Nielsen 

var  mellem  dem  der  blev  fri. 
Dær  stod  han,  halvt  som  en  fremmed, 

og  såe  på  sit  Kompagni. 
Lykkelig  Rejse,  hjem  til  de  Små, 

og  til  Jollen,  og  Dorth  Mari ! 


Da  kom  der  en  af  det  yngre  Hold 

og  bød  ham  tre  hundrede  Daler: 
„Giv  mig  dit  Frinummer,  Mogens! 

du  bliver,  og  jeg  betaler." 
Og  Mogens  tænkte  sig  om: 

Dorth  Mari  trængte  hårdt  til  en  Kjole, 
og  Jollen  havde  vel  Brug  for  en  Mast, 

hvorpå  han  i  Storm  kunde  stole, 
og  Svinehuset  var  faldet  sammen, 

og  Ungerne  skulde  i  Skole. 


139 

Tre  hundrede  Daler,  tre  hundrede  Daler, 

og  fri  for  at  tigge  og  trænge. 
Handelen  skete  med  Håndslag, 

og  Mogens  tog  sine  Penge 
og  satte  sig  hen  i  en  Solskinsgrøft 

med  Ryggen  op  til  en  Pil 
og  vilde  ha  sig  en  Middagslur. 

Det  blev  et  uroligt  Hvil. 
Han  havde  solgt  sit  gode  Humør 

og  solgt  sit  lystige  Smil. 


Nu  stod  han  ikke  i  Kampen  mer 

på  Kongens  lovlige  Bud 
til  Fædrelandets  Forsvar, 

ja  ret  som  kaldet  af  Gud. 
Nu  var  han  Skyldner  selv; 

han  havde  vovet  at  slænge 
sit  Liv  dumdristigt  i  Spillet,  — 

og  Reglerne  dær  var  strænge. 
Gud  nåde  for  Husbond  og  Far  han  var, 

han  havde  solgt  sig  for  Penge! 

De  Tanker  sad  han  og  tumlede  med, 

de  tog  både  Søvnen  og  Kraften. 
Så  traf  det  netop  hans  Regiment 

at  trække  derover  den  Aften 
til  Dybbøl,  til  vore  Skanser. 

Ja,  Skanser  blev  det  jo  kaldt, 
men  var  kun  Dynger  af  Ler  og  Dynd, 

hvor  Folkene  kravled  og  faldt 
og  gemte  sig  for  Granaterne, 

som  bragende  sprang  overalt. 


I  Løbegraven  ved  Skanse  to 

lå  Kompagni  Nummer  tre; 
de  hørte  Prøjsernes  Spader, 

men  kunde  ingenting  se. 
De  hørte  Skovlene,  Klap  i  Klap, 

de  hørte  Folkene  trave; 
der  var  kun  tre  hundrede  Alen  ud 

til  de  nærmeste  fjendtlige  Grave. 
„Hør,  Folk,  hvem  af  Jer  har  Lyst  til  at  se 

hvad  Muldvarpen  er  ved  at  lave?" 


141 

Ingen  svared  et  Muk. 

Og  Løjtnanten  spurgte  igen, 
og  denne  Gang  var  det  paa  Mogens 

han  såe  forventningsfuld  hen. 
Men  med  et  underligt  håbløst  Smil 

stod  tavs  509. 
„Nå,  kom  så,  Mogens!  Vi  kender  dig  jo. 

Hvad  skal  vi  med  det  Skaberi?" 
„Hr.  Løjtnant,"  svarede  Mogens, 

„a  vilde  helst  være  fri.** 


„Å  hvad  er  nu  det  for  Kunster!" 

Og  Løjtnanten  kommanderer: 
„509  kryber  ud  imod  Fjenden 

og  prøver  at  rekognoscere!" 
„Javel,  Hr.  Løjtnant!"  lød  det  kort, 

og  Mogens  Nielsen  svang 
sig  over  det  lave  Brystværn  ud 

og  forsvandt  på  den  mørke  Vang, 
fulgt  af  en  Kompagnikammerat, 

som  også  lystred  af  Tvang. 

Lidt  efter  kom  han  dumpende  ned, 

Kammeraten,  og  meldte,  at  Fjenden 
travlt  gravede  på  Parallel  Nummer  tre, 

som  anlagdes  Natten  forinden. 
Men  strax,  som  Løjtnanten  havde  sagt, 

krøb  han  ud  til  Mogens  påny; 
de  to  skulde  blive  på  Vagten  derude, 

til  Dagen  begyndte  at  gry, 
og  så  komme  krybende,  vogte  sig 

for  at  ses  mod  den  lysnende  Sky. 


Og  Timerne  randt.  Det  begyndte  at  gry. 

I  Belejrernes  Grav  blev  der  tyst. 
Dær  kom  den  ene  da  krybende  frem 

forsigtigt;  i  Øst  var  det  lyst. 
Men  Mogens  kom  stampende  oprejst. 

På  Trods  af  Løjtnantens  Bud 
bød  han  sit  bredskårne  Legem 

til  Skive  for  Tyskernes  Skud. 
Hans  Venner  såe  det  med  Vrede: 

Det  var  at  friste  Gud! 

Han  nænnede  sig.  Det  gik  måske. 

Men  hvad  skulde  den  Trods  dog  betyde? 
Det  lignede  Prøjserne  daarligt 

at  se  ham  og  glemme  at  skyde. 
Nu  såes  hans  Ansigt  tydelig. 

Han  gik  i  fuldkommen  Ro, 
han  fristede  ikke,  han  spurgte  sin  Gud, 

gik  oprejst  på  Sukkenes  Bro. 
Der  var  et  Par  Favne  tilbage. 

Han  skjalv:  Om  han  dog  turde  tro! 


Dær  lå  Kammeraterne,  kiggende  frem 

over  Brystværnets  hullede  Rande. 
Da  smælded  et  Skud,  han  faldt, 

hårdt  smak  mod  Jorden  hans  Pande. 
Hans  Fælle  sprang  op,  skød  igen,  og  tog  fat 

for  at  løfte,  men  magted  ham  ikke. 
Så  kom  Ambulancen  og  slæbte  ham  ind, 

hvor  han  i  Fred  kunde  ligge. 
Skudt  gennem  Ryggen  og  ud  af  Brystet 

lå  han  med  stirrende  Blikke. 

Dær  stod  de  omkring  ham.  Han  lå  i  et  Hul, 

hulet  ind  under  Brystværnets  Krone, 
og  jamrede  sig  uafladelig 

for  sine  Børn  og  sin  Kone, 
og  greb  sig  til  Brystet,  hvor  Brevtasken  lå 

med  de  dyrtkøbte  Banksedler  i, 
og  mumled  utydeligt  noget. 

Så  råbte  han  højt:  „Dorth  Mari!" 
Derefter  lå  han  bevidstløs; 

før  Middag  var  det  forbi. 


Men  i  den  dødes  Tornister  fandt 

hans  Løjtnant  tre  ny  Testamenter 
med  Børnenes  Navne  skrevne  i; 

det  var  de  Blodpenges  Renter. 
Det  var  det  eneste  han  havde  købt 

for  disse  kostbare  Penge: 
Til  hver  af  de  Små  det  gode  Guds  Ord, 

hvis  Trøst  vi  altid  kan  trænge. 
Måske  havde  Mogens  tænkt  sig, 

at  der  blev  Sorg  inden  længe. 

Og  Trøst,  det  trængtes,  hvor  Dorth  Mari 

nu  sad  alene  tilbage 
med  et  ved  Brystet  foruden  de  tre. 

Hun  skrev  det  selv  uden  Klage: 
„Den  Byrde  jeg  bar,  det  tav  jeg  med, 

da  han  rejste,  min  kære  Mand, 
formedelst  vor  Fattigdom,  og  det  Mod 

han  skyldte  hans  Konge  og  Land, 
at  han  skulde  tjene  som  brav  Soldat 

og  holde  uforknyt  Stand." 


Den  gamle  Kaptajn  10 


SAPPØREN 


10* 


I 


Kong  Christians  første  Fødselsdag  som  Konge 

var  forbi. 
Vi    fik   en    prøjsisk   Festsalut   af  syv   Granater 

hvert  Minut  — 
den    Dag    halv^erdetusind    Brag;    det   var   der 

Mening  i. 


Nu  var  det  Nat.  Kun  sjældent  såe  man  Glimt 

og  hørte  Skrald: 
i  Bue  gennem  Mørket  foer  højt  op  et  pragtfuldt 

Meteor 
og  faldt  hvor  Dybbøl  Skanser  lå,  og  tordned  i 

sit  Fald. 


150 

Nøjagtigt  som  Kvarterslag  klang  det  over  Land 

og  By. 
Langs  Bredden  af  det  blege  Sund  fløj  hvergang 

Lærker  op  af  Blund, 
og  kvidrede   en   Morgensang,   og  sank  og  sov 

påny. 


Hjul  peb,  Trin  lød,  Sten  slog  mod  Jærn  langs 

Dybbøls  dunkle  Front. 
Om    Lærken,  om  Granaten  sang,  man  gik  sit 

Arbejds  jævne  Gang. 
Hvad  Dagen  brød  af  Vold  og  Værn,  genrejste 

Nattens  Dont. 


Jeg  havde  haft  et  Ærend  ind  etsteds  ved  nordre 

Bro. 
En  Stjerne  stod  og  lyste    hvid,   og    højtidsfuld, 

og  forårsblid, 
og  der  kom  Uro  i  mit  Sind  ved  denne  Stjernes 

Ro. 

Jeg  stansede,  jeg  såe  mig  om.  Jeg  ser  det,  når 
jeg  dør: 

Hver  Vandpyt  på  den  usle  Vej,  de  mørke  Mar- 
ker op  mod  Snej  — 

for  det  var  netop  her,  han  kom,  den  sårede 
Sappør. 


En  Vogn.  Jeg  kunde   intet  se.   Plask,  Hovslag, 

Fod  for  Fod. 
Så  skumplede  bag  Hegnets  Trær  de  tunge  Hjul 

—  nu  ganske  nær. 
En  Såret  vel;  en  Ven  måske.  Så  holdt  de  hvor 

jeg  stod. 


En  gammel  Bonde  sad  dær  tavs.   Bag  ham   i 

Halmen  lå 
—  han  havde  næppe  langt  igen  —  en  såret  ung 

Sappør  strakt  hen, 
slemt  sølet  til   med   Blod   og  Snavs,   og   uden 

Hue  på. 

Halvt  oprejst  på  sin  Albu,   ak,  med   pinefuldt 

Besvær, 
spurgte  han  mig  med  anstrængt  Røst,  som  af  et 

brudt  og  blodfyldt  Bryst, 
om   Løjtnant  den   og  dens   Barak;   han   havde 

Ærend  dær. 


„Det  veed  jeg  ikke,"  lød  mit  Svar,  „men  sig 

mig,  hvad  De  vil. 
Måske  jeg  træffer  ham  inat."  —  „Det  var  kun 

det .  .  .  jeg  har  forladt 
mit  Arbejd  ...  om   måske  han  har   en  anden 

Mand  dertil  ?** 


Det  tordned    fra  den    fjerne  Strand,  det  lyste, 

det  slog  ned. 
Han  sank  tilbage.  —  „Det  er  godt."  Jeg  nikked 

til  ham.  „Kør  De  blot! 
Jeg  lover  Dem,  såsandt  jeg  kan,  at  bringe  den 

Besked." 

Højt  under  Himlens  blege  Hvælv  hang  Lærkerne 

og  sang, 
mens  Vognen  skumpled  Fod  for  Fod  ad  Broen 

til  —  hvor  Døden  stod. 
Jeg  gik  og  tænkte  ved  mig  selv:  det  var  en  Ven 

dengang. 

„Hvem  er  den  snurrige  Patron  dær  trasker 
i  Bøffellæders  Jagtdragt  med  Gamasker 
og  følger  Tropperne  så  nær  i  Tråddet, 
hvor  Kugler  smælder  og  Granater  klasker? 


„Hvad  ligner  det,  af  Letsind  eller  Trods 
at  sætte  Livet  ud  blandt  Folk  der  slås? 
Vi  selv  står  her  til  Fædrelandets  Forsvar, 
men  hvem  er  han,  hvad  skal  han  mellem  os?* 


Således  spurgte  man.  Og  snart  gik  Snakken 
hist  oppe  mellem  Skanserne  på  Bakken 
så  godt  som  gennem  Staden:  „Hov,  se  dær, 
den  gale  Engelskmand  i  Læderfrakken!" 


158 

For  Engelskmand,  det  var  han,  det  var  givet. 
„Det  er  da  sære  Folk;  for  Morskabs  Skyld 
støver  de  Jorden  rundt,  med  Skjorten  stivet, 
og  prøver  på  at  komme  af  med  Livet. 


„Som  ham,  der  i  den  værste  Kugleskylle 
krøb  op  i  Hatten  over  Dybbøl  Mølle, 
for  derfra  såe  han  „disse  Løjer"  bedre. 
En  anden  skulde  synes,  de  var  sølle. 


„De  farende  Granater,  deres  Fald 
i  Sønderborg,  og  Byens  røde  Brand, 
og  Røg  og  Glimt  og  frygtelige  Skrald. 
Vi  tåler  disse  Ting,  fordi  vi  skal. 


„Men  gå  for  Morskab,  føj,  man  må  jo  spytte. 
At  sætte  Livet  ud  til  ingen  Nytte! 
Som  nu  den  Bøffelhud.  Gå  hjem,  din  Bøffel! 
Du  står  i  Vejen,  vi  har  nok  at  skøtte. 

„Det  fine  Rend  er  dog  en  Fandens  Plage!"  — 
Således  blev  der  brummet  etpar  Dage. 
Men  han  stod  støt,  når  der  blev  skudt  på  Skansen, 
og  traved  med  dem  ud  og  med  tilbage. 


Og  de  blev  vant  dertil,  og  de  fik  set,  at 
den  Mand  i  Dyrehud  naturligvis 
var  Robinson,  og  Vennen  det  var  Fredag. 
Det  blev  der  snakket  om,  det  blev  der  let  ad. 


Og  her  ved  Dybbøl  var  der,  som  man  fatter, 
Brug  nok  for  en  uskyldig  Skoggerlatter; 
den  friskede;  det  kan  der  trænges  til, 
hvor  Døden  danser,  og  de  andre  dratter. 


Desuden  var  der  noget  vist  ved  Manden, 
som  gjorde  godt.  Mildt  lyste  under  Panden 
de  mørke  Øjne,  og  hans  Smil  var  smukt, 
og  venligt  hilste  han  fra  Grøfteranden. 


160 

Og  sad  en  Deling  i  sit  Hul  derude 
og  dypped  Skorpen  i  en  varm  Tår  Kaffe, 
holdt  Herbert  ikke  sig  for  god  til  Selskab, 
men  tog  med  Tak  den  Spølkum  de  lod  skaffe. 


Gik  Tappenstregen  eller  Vagtparaden, 
blev  strax  hans  Vindu  åbnet  ud  til  Gaden, 
han  smilte  og  han  nikkede  derned, 
han  løb  fra  Vennerne,  han  løb  fra  Maden, 


og  stamped  ved  to  Jensers  tykke  Arme 
i  Takten  til  den  tapre  Landsoldat; 
han  selv  sang  med,  fint  rødmende  af  Harme; 
da  kendte  de  hans  Venskabs  ægte  Varme, 


da  såe  de,  han  var  kommen,  ikke  bare 
for  smilende  at  se  et  Folk  forsvare 
sit  Land  mod  Overmagt,  og  heller  ikke 
som  den  der  livstræt  leder  efter  Fare, 

men  som  en  Mand,  hvem  Manddom  havde  kaldt; 
og  som  en  Frænde  med  en  Frændes  Hu 
for  dette  Folk,  som  stod  så  fast  og  faldt. 
Han  vidste,  ja,  og  han  forstod  nok  alt. 


Og  så  var  de  hans  Venner  og  hans  Værter. 
Den  sære  Dragt  fik  stadig  sine  Snærter, 
men  leende  godmodigt  lod  de  Manden 
gå  ud  og  ind  ad  deres  åbne  Hjærter, 


„Dær  kommer  Robinson  og  Fredag!"  lød 
det  daglig  gennem  Dybbøls  Larm  og  Nød. 
Da  smilte  Jens,  imens  han  trådte  Spaden, 
og  smilte,  mens  han  sigtede  og  skød. 


Det  trøstede,  der  var  en  Tryghed  i, 
at  se  en  fremmed  rolig  gå  forbi, 
uden  Nødvendighed  og  ubevæbnet, 
i  dette  grumme,  grimme  Roderi. 

Så  kunde  de,  som  stod  der  imod  Magtens 
lovløse  Krav,  på  Fædrelandets  Vegne, 
for  Ret  og  Ære,  væbnede  til  Vagtens 
og  Værnets  Hverv,  så  kunde  de  da  sagtens. 


Og  Læderfrakken  blev  da  som  en  Fane, 
der,  hvor  den  viste  sig,  lod  Folket  ane 
den  store  Møjes  endnu  større  Mening; 
et  Tegn,  som  kunde  muntre  og  formane. 


Og  Engelskmanden  vandt  sig  Indfødsret 

i  Danmarks  Hjærte  med  et  herligt  Minde 

hin  månelyse  Martsnat  foran  Dybbøl, 

da  Dansken  for  en  Gangs  Skyld  slog  sin  Fjende. 


Halvandethundred  Skridt  kun  foran  Graven 
lå  Prøjsernes  Kolonner  plat  på  Maven 
og  skød.  Det  lyste,  som  en  Sommernat 
Sankthansorm  lyser  tusendvis  i  Haven. 

Tæt  ind  på  vore  Vagter  havde  Tysken 
forsigtigt  listet  sig  i  Skjul  af  Tågen. 
Han  havde  tænkt  de  sov,  men  han  tog  fejl, 
hver  Mand  var  på  sin  Post,  hver  Mand  var  vågen. 


Og  Mikkel  fik  Salut,  som  peb  om  Øret. 
Og  Skyen  brast,  og  Månen  skød  sig  frem 
og  skinned  over  Markerne  i  Pløret. 
Da  kneb  det  mærkelig  med  Krigshumøret. 


Den  skinned  i  en  Skov  af  Bajonetter, 

der  blinkede  på  Skansernes  Banketter. 

Da  smed  sig  selv  Kong  Wilhelms  Grenaderer 

og  ønskede  sig  hjem  til  Elbens  Sletter. 


Man  hørte  hæse  Råb  og  sære  Lyde 
som  Slag.  Men  de  blev  liggende.  Dog  skyde 
og  skrige  turde  de.  De  skreg,  de  skød, 
og  Dalen  bobled  som  en  Hexegryde 

med  Os  og  Ild.  Det  smækked  og  det  smælded. 
Man  såe  selv  Obersten  som  overvældet 
dukke  sin  hvide  Nakke  bag  et  Brystværn. 
Da  kom  just  Herbert  til  dem  fra  Hotellet. 


Med  Kinden  varm  af  hver  sin  bløde  Pude 
kom  han  og  Vennen  vandrende  derude 
så  roligt  frit  som  i  en  Forårsregn. 
De  vilde  se,  hvortil  de  Danske  duede. 


Det  såe  de  og;  de  såe  en  herlig  Kamp. 
Hvor  Kugler  haglede,  i  Glimt  og  Damp, 
gik  Dansken  frem  og  kastede  sin  Fjende. 
Dær  trængtes  hverken  Skældsord  eller  Tamp. 


Barsk  brølte  alle  Skansernes  Kanoner, 
og  Prøjserriflen  sang  med  skarpe  Toner 
mod  dæmpet  Knitren  af  de  danske  Rifler. 
Det  var  Koncert,  men  ikke  for  Kujoner. 

Dem  var  der  heller  ingen  af  tilstede. 
Herbert  og  Hall  sad  lyttende  med  Glæde 
på  Taget  af  en  Skanses  tykke  Blokhus; 
dær  var  Parkettet,  det  var  prægtigt  Sæde. 


Og  alle  Tropper,  der  kom  Skansen  nær, 
hilste  derop  i  Gryets  blege  Skær 
og  vendte  sig  og  smilte  til  hverandre: 
Se,  Robinson  og  Fredag  sidder  dær! 


Og  Månen  blegnede  for  Morgenrøden, 
mens  Deling  efter  Deling  ufortrøden 
i  Kraft  og  Ro  drog  ud  forbi  de  to, 
en  mægtig  Strøm  af  Livet  imod  Døden. 


Den  Strøm  gik  midt  igennem  deres  Hjærter, 
og  stemmet  op  dær  steg  den  til  en  Bølge, 
som  rev  dem  med.  De  kunde  ikke  andet, 
de  måtte  ud  i  Kampen,  måtte  følge. 

Så  knyttede  de  hårdt  den  bare  Næve 
og  stormed  ud  og  følte  Jorden  bæve 
for  deres  Fødder,  hvor  Granater  sprang, 
og  såe  den  kvalme  gule  Røgsky  svæve, 


tungt  bovnende,  med  Ildglimt  gennemlynet, 
hvor  Striden  brødes  over  Bakkebrynet, 
frem  og  tilbage,  frem  og  tilbage,  frem. 
Og  deres  Hjerter  jublede  ved  Synet 


Og  hver  for  sig  greb  uvilkaarligt  efter 
et  Våben  for  at  bruge  sine  Kræfter. 
Og  Våben  lå  der  nok  af,  slængte  Sabler, 
Rifler  med  sprængte  Løb  og  knuste  Skæfter. 


Men  også  Tasker,  fyldte  med  Patroner, 
og  ypperlige  Rifler,  ikke  vore. 
De  greb  hver  sin,  stod  just  og  skulde  lade, 
da  to  kom  tæt  forbi  dem  med  en  Båre. 

Dær  hvilte  bleg  en  lille  skægget  Mand 
med  Stumpen  af  en  Arm  lagt  op  på  Brystet. 
Og  Såret  blødte,  men  de  bar  ham  varligt, 
så  han  blev  hverken  skrumplet  eller  rystet. 


skønt  Båren  var  kun  Hælvten  af  en  Stige, 
og  en  af  Bærerne  var  kun  en  Pige, 
der  gik  så  rolig  og  så  rank  og  yndig, 
som  gik  hun  her  til  Dans  blandt  sine  Lige. 


Hun  nikkede.  Og  de  gengældte  Nikket 
og  fulgte  hende  undrende  med  Blikket. 
Den  smukke  Anna  Doumann!  Begge  stod 
som  om  de  havde  skudt,  og  Skuddet  klikket. 


Så  kastede  de  Riflerne.  De  såe 

at  der  var  andre  Veje  til  at  hædre 

de  tapre  Venner,  —  Hjælp  som  trængtes  mer, 

og  vistnok  Hjælp  der  sømmede  sig  bedre. 


168 

Og  de  gik  hen  og  gjorde  som  de  tænkte. 
De  sønderflængte,  blødende  henslængte, 
Venner  og  Fjender,  søgte  de  på  Marken; 
de  svigted  ingen,  når  de  såe  han  trængte. 


Hvor  Sabler  klang  og  Bajonetter  klirred, 
gik  Herbert  rank  midt  ind,  greb  uforvirret 
den  kvæstet  segnende  ved  Knæ  og  Skulder 
og  holdt  ham  med  en  Hånd,  som  ikke  dirred. 


og  plantede  de  sømbeslagne  Sko 
Trin  efter  Trin  med  ligevægtig  Ro 
op  over  Bakken  i  den  glatte  Lerjord, 
imens  han  bar  sin  tunge  Byrde  tro, 


forbi  Granaterne,  som  sprang  og  braged, 
imellem  Kuglerne,  som  peb  og  klaged, 
og  først  ved  Graven  eller  Grøftevolden, 
hvor  Lægen  ventede,  dær  slap  han  Taget, 

for  strax  påny  at  søge  ud  og  hytte 
for  Dødens  griske  Hånd  et  kostbart  Bytte. 
Lærkerne  sang  for  Morgensolens  Alter, 
men  der  var  ingen  Stunder  til  at  lytte. 


Og  Hall  og  Herbert  gik  og  kom  og  gik. 
De  hørte  knap  Kanonernes  Musik; 
der  kaldte  Kendinger,  der  vinked  Venner, 
de  gav  i  Farten  kun  et  flygtigt  Nik. 


Og  først  ved  Dag,  da  Tyskerne,  de  kry, 
trak  bort  bag  Avnbjærg  og  bag  Dybbøl  By, 
ved  højlys  Dag,  da  Månen  over  Marken 
stod  i  det  Blå  kun  som  en  blegnet  Sky, 


mens  vore  Folk  med  solbestrålte  Kinder 
drog  ind  bag  Skanserne  på  „Bjærgets"  Tinder, 
højt  syngende,  lyksalige  ved  Sejren, 
fyldte  af  muntert  Håb  og  friske  Minder, 

først  da  fik  Herbert  spændt  lidt  op  på  Frakken, 
først  da  fik  Hall  sin  Hat  skudt  bag  i  Nakken, 
da  såe  man  Robinson  og  Fredag  stige 
med  tomme  Hænder  langsomt  op  ad  Bakken. 


De  agted  stille  at  gå  hjem  til  Staden. 
Men  vore  Jenser  fandt  det  var  påtide 
at  takke  disse  to,  der  midt  i  Mørket 
og  midt  i  Kampen  stod  ved  deres  Side. 


Et  Hurra  hilste  dem  ved  Skansens  Fod. 
Dog,  da  man  såe  den  Bøffellæders  Frakke 
plettet  af  Ler  og  sølet  til  med  Blod, 
da  var  det  først  at  man  tilgavns  forstod. 


Det  Blod  fik  brave  Hjærter  til  at  gløde. 
Man  råbte  dem,  man  vifted  dem  imøde, 
Sabler  blev  svungne.  Huer  fløj  i  Luften, 
og  det  var  nærved,  de  blev  helt  lagt  øde 

af  Klap  og  Håndslag.  Alle  vilde  takke, 

og  se  og  røre  hin  berømte  Frakke. 

Hvis  Herbert  lever,  husker  han  den  Vandring 

i  Morgensolen  over  Dybbøl  Bakke. 


Hvis  Herbert  lever.  Gid  han  måtte  leve 
så  godt  endnu  som  i  Gallengas  Breve. 
Ikke  fordi  han  var  af  ædel  Æt, 
Søn  af  en  Jarl,  og  Broder  til  en  Greve. 


Men  just  fordi  han  var  i  Farens  Stund 
en  af  de  få  der  mer  end  brugte  Mund 
til  Danmarks  Hjælp,  en  af  de  få  vi  nævner 
med  Tak  og  Hæder  og  med  gyldig  Grund. 


Ja,  gid  han  måtte  leve.  Det  var  værd 
at  sende  ham  endnu  en  Hilsen  her, 
så  han  må  vide.  Dansken  glemmer  aldrig 
den  der  engang  i  Nøden  stod  ham  nær. 

Men  har  måske  han  ved  en  tidlig  Grav 
sat  sine  Vandrersko  og  lagt  sin  Stav 
og  sine  Hæderstegn,  og  blandt  de  andre 
det  danske  Ridderkors  Kong  Christian  gav. 


Vi  hilser  ham  endda.  Vi  tror  vi  kan. 
Der  lød  et  Haneskrig  i  Skyggers  Land. 
Med  veltjent  Borgerret  i  Danmarks  Hjerte 
lever  han  altid  ung,  den  Engelskmand. 


KANONERNE 


I 


Vi  tabte  mer  kostbare  Ting 

i  de  Nætter  og  Dage. 
Dog,  hver  Aften  snart, 

når  jeg  ser  tilbage, 
farer  det  Tog  mig  forbi 

som  et  Syn,  et  Sekund: 
Kanonerne,  ja  de  blev  der, 

og  Mindet  gør  ondt. 


Kanonerne,  siger  du;  kun. 

Agt  ikke  dem  ringe! 
De  var  en  Del  af  vort  Værn 

imod  Vold  og  Tvinge. 
Kan  Voldsmænd  for,  var  det  dem 

der  skulde  ha  sagt 

et  tordnende:  „Nej!  Ret  bøjes 
aldrig  af  Magt." 


Se,  det  var  de  lagt  der  for, 

for  at  styrke  og  væbne 
vort  truede  Folk  til  selv 

at  styre  sin  Skæbne. 
Det  skete  vel,  som  det  skulde: 

Vort  Råd  blev  Flugt. 
Men  var  det  Kanonernes  Skyld, 

at  de  ikke  blev  brugt? 


Dær  lå  de,  enhver  på  sin  Plads, 

med  de  stablede  Kugler, 
som  Bjørne,  der  spejdede  barsk 

ud  af  islagte  Huler. 
Og  Kælenavn  fik  de,  og  Kærtegn: 

„Hvad  er  det  han  vil? 
Vent,  Brumbjørn,  til  Prøjserne  kommer^ 

så  bider  vi  til!" 

Og  Prøjserne  stod  der  en  Dag. 

Nu  var  det  på  Tide. 
Men  få  kun  af  Portvagtens  Bjørne 

fik  Lov  til  at  bide, 
før  Vogterne  vendte  dem  Ryggen 

hin  iskolde  Kvæld: 
„Tilbage,  de  Danske  tilbage, 

her  brast  vort  Held. 


Kanonerne  blir  hvor  de  er!"  — 

Da  lød  der  en  Klage. 
„Nuvel,  hvad  I  selv  samler  ind, 

går  med  Banen  tilbage. 
Der  kommer  et  Tog  her  iaften, 

det  tar  hvad  det  kan. 
Det  sidste.  Når  Mørket  er  faldet, 

så  Marsj  alle  Mand!"  — 


I  Skanserne  henimod  Kurborg 
gik  alt  på  det  bedste. 

Dær  stod  til  de  tredve  Kanoner 

et  enkelt  Spand  Heste. 
Søvnløst  var  Skansernes  Mandskab 

de  sidste  to  Døgn. 
Men  gå  fra  de  gode  Kanoner, 

nej,  det  sku'  bli  Løgn! 


De  samme  der  stod  nu  inat 

i  en  stormende  Kulde 
og  timevis  trampende  tvang 

lidt  Blod  til  at  rulle; 
de  samme  der  forrige  Nat 

langs  drivvåde  Hegn 
sad  som  Høns  på  Baraktagets  Lægter 

i  plaskende  Regn; 


De  spændte  sig  for  nu  og  trak 
deres  tro  Kammerater, 

Kanonerne;  hvert  Stykke  Skyts 
tyve  tredve  Soldater. 


4 

Trak,  så  Knoklerne  knaged, 

og  Sveden  sprang. 
Træsko  og  Fedtstøvler  tramped, 

og  Frostjorden  sang. 


Hen  over  de  opkørte  Spor 

og  de  stenfrosne  Marker, 
frem  humpled  i  kluntet  Galop 

Kanonpatriarker, 
og  alt  førend  Tusmørket  faldt 

ved  den  lille  Station, 
stod  Række  bag  Række  for  Rampen, 

Kanon  ved  Kanon. 


Så  pustede  Mandskabet  ud 

og  søgte  tiisæde, 
bed  sig  en  frisk  Ende  Skrå, 

sad  og  smålo  af  Glæde: 
Nu  kunde  jo  Tysken  ta  Resten ! 

Han  fandt  ikke  stort. 

12* 

Det  var  ligodt  et  pænt  Stykke  Arbejd, 
de  her  havde  gjort. 


Det  Tog  måtte  være  der  strax. 

Ja,  nu  peb  det  deromme. 
De  skimted  et  ilende  Lys, 

og  de  hørte  det  komme. 
De  skyndte  sig  til  deres  Pladser; 

når  alt  var  klart, 
så  kunde  den  skallede  Ladning 

vel  ske  i  en  Fart! 


Og  Toget  foer  drønende  frem, 
rød  hvirvlede  Dampen. 

Men  se  dog,  det  kørte  for  langt,  - 
altfor  langt  forbi  Rampen! 

De  råbte,  de  svang  deres  Lygter. 
Det  larmed  forbi. 

Dær  stod  deres  gode  Kanoner, 
og  dær  stod  de. 

Hvad  var  der  at  gøre?  Kun  Et 

som  blev  gjort  på  Minuttet: 
Karduserne  rev  man  itu 

og  bortsmed  Krudtet, 
fornaglede  sine  Kanoner 

og  traskede  a', 
endnu  to  søvnløse  Nætter, 

og  holdt  sig  bra. 


Dette  var  Mænd  af  vort  Folk. 

Det  er  nok  værd  at  mindes. 
Knap  fandt  man  så  trofast  et  Mod 

hos  vor  sejrrige  Fjendes. 
Men  Landsmænd  var  også  de  andre, 

hvor  nødigt  vi  vil, 
hvis  Tog  rendte  tomt  fra  Stationen 

ad  Hekkenfeldt  til!  — 


De  trætte  troskyldige  Mænd, 
som  Skulder  ved  Skulder 

selv  trækker  i  Hestenes  Sted, 

til  Kanonerne  ruller, 
og  tillidsfuldt  venter  på  Toget, 

som  rasler  forbi  — 
de  enkelte  Linjer  fandt  Krigen 

sin  Tegnskrift  i. 


Hvem  ordner  så  Toggangen  nu? 

Hvem  har  Ansvar  for  Planen, 
at  ikke  det  ventede  Tog 

bruser  blindt  hen  ad  Banen? 
Vi  venter,  og  Mørket  er  faldet, 

og  Timerne  talt. 
Der  kunde  vel  komme  den  Time, 

som  kosted  os  alt. 


KAMPEN  VED  HELGOLAND 


i 
i 


i 


På  Danmarks  Fjorde  og  Vige,  ved   Danmarks 

græsgrønne  Odder 
skvalper  der  OrlogsjoUer  med  Folk  som  tegner 

og  lodder. 
Torpedobådene  syder  langs  Danmarks  Øer  og 

Kyster, 
med  fuld  Kraft  skummer  de  ud  og  ind  og  læg- 
ger sig  hvor  de  lyster. 
Og  Kampskibe,   flydende   Borge   med   Stålmur 

og  Ståltårne  vælter 
de  hushøje  Brændinger  langt  op  i  Land  langs 

vore  Sunde  og  Bælter. 
Så  er  det  vel  Danmarks  Flåde  og  danske 

Mænd  vi  ser?  — 
Blev  Dannebrog  nu  til  en  sorthvid  Ørn?  Se 

dig  for,  Dreng,  og  spørg  ikke  mer. 

Det  er  fremmede  Skibe  og  fremmede  Folk 

som  farer  de  Danskes  Vej. 
Hvad  der  end  sker,  hvad  vi  end  ser,  vi  er 

Danske,  det  glemmer  vi  ej. 
Og  mindst  vel  den  niende  Maj.   Hvad   nu 

disse  fremmede  kan 
det  kunde  vi  selv  for  sidste  Gang  i  Kampen 

ved  Helgoland. 


Der  ligger  i  Flådens  Leje  ved  Toldboden  i 
København 

etpar  kolossale  Fregatskrog,  som  før  gjorde 
anderlund  Gavn. 

Nu  gaber  med  tandløse  Gab  de  arme  fast- 
ankrede  Skrog, 

før  bed  de  og  brølte  hvor  Bølgerne  bar  det 
bugnende  Dannebrog. 

Ja  selv  da  vor  udslidte  Fane  blev  sænket  i 
Landhærens  Lejr, 

fløj  Dannebrog  højt  over  Havet  til  jævnbyr- 
dig Kamp,  til  Sejr. 


I 

Hvad  gavner  det  os  med  de  Minder?  Du  spør- 
ger, Dreng,  hvad  det  gavner: 

Vi  simpelthen  kan  ikke  andet  end  favne  igen 
når  de  favner. 

Så  danske  er  vi  dog  nok  endnu,  at  vi  tør  høre 
de  Røster, 

der  hvisker  i  Stille  og  råber  i  Storm  langs  vore 
havslagne  Kyster. 

Og  viger  vi  mer  end  os  lyster  for  Stålet  og 
Stormagtsdampen, 

vi  vover  dog  nok  at  kendes  ved  Lynet  fra  Helgo- 
landskampen. 


Suenson  hed  Eskadrens  Chef,  og  dette  var  Or- 
dren og  Kravet: 

Han  skulde  skærme  vort  Flag  i  Kanalen  og 
Vesterhavet; 

for  Danmarks  Riges  Regning  skulde  han  bjærge 
og  borge 

alt  hvad  der  flød  under  tyske  Flag  imellem  Eng- 
land og  Norge; 
og  fandtes  Fjender  i  Våben,   dem  skulde  han 

skyndsomst  fordre 
Forklaring  hos  med  det  glatte  Lag.  Således  lød 
hans  Ordre. 

Han  fik  den  ombord  på  Skruefregatten  Niels 
Juel  den  første  April, 

men   dette  var  ingen  Aprilsspøg,  barsk  var 
Suensons  Smil. 

Kanonernes  Torden  ved  Dybbøl,  det  halve 
Land  under  Tvang 

havde  dæmpet  den  danske  Latter  og  manet 
os  Mænd  dengang. 

Han  råbte  så  Råberen  sang.  Røg  vælted  fra 
Skorstenens  Top. 

I  et    forrygende  Vær   stod    Eskadren   Øre- 
sund op. 


Rundt   Skagen  og  vest  af  den  jyske  Kyst, 
mod  Styrtsø,  Stamp  i  Stamp, 

snart  duvende  dybt  under  Sejlpres,  og  snart 

for  den  snurrende  Damp, 
snart  samlet  i  Flok,  snart  enkeltvis,  de  var 

der,  og  de  gjorde  Gavn, 
mangen  god  Prise  blev  skikket  med  Hilsen 

til  København, 
og  Nordsøeskadrens  Navn  fløj  med  en  For- 
færdelsens Blæst 
igennem  de  tyske  Kontorer  fra  Hamborg  til 
Wien  og  Triest. 
Og  Chefen  holdt  Gasterne  vågne:   Lå  de  om 

Eftermiddagen 
på  Højden  af  Hoofden  i  Holland,  ved  Morgengry 

skimted  de  Skagen. 
Ikke   den   første   den   bedste  Storm   slog  disse 

Skuder  i  Splinter, 
de  havde  plasket  på  Havet  den  hele  udslagne 

Vinter. 
Men  indbyrdes  gav  de  sig  Finter:  Et  Driverliv 

her!  Exercere 
med  Skydning  til   flydende  Mål!   Nu   skød   de 
helst  efter  mere. 

Da  kom  Telegrammet  om  Dybbøls  Fald,  og  de 

bed  Tænderne  sammen. 
Hvor  gemte  de  Ørne  sig?  Brødre  til  dem  som 
vi  skyldte  for  Sorgen  og  Skammen! 
Hver  lang  Dag  randt  blankere   Sol  og  blæste 

lunere  Vinde  — 
de   vidste   det  knap,    de  tænkte:    Vi   skal   dog 

knuse  vor  Fjende. 
Hver  lys  Nat  lød  blidere  Sus  af  de  bristende 

Bølgetoppe  — 
de  hørte  det  knap,  de  lyttede  kun  efter  Udkigs- 
manden deroppe. 
Så  var  det  den  danske  Eskadre  ved  Daggry 

den  niende  Maj 
stod  syd  fra  List  imod  Helgoland,  den  tit  nok 

pløjede  Vej, 
med  Undersejl,  Merssejl  og  Bramsejl  brast 

for  den  fine  sydostlige  Bris, 
mens  Fiskerne  røgtede  deres  Garn.  Alt  gik 

på  den  vante  Vis. 
Nej!  Herren  ske  Tak  og  Pris:  Een  Ting,  tu- 
sende  værd, 

dog   anderledes;    man   vidste  den    fjendtlige 
Flåde  nær. 


Alt  var  spulet  og  blanket,  fint  som  flunkende 
nyt, 

men  der  var  gjort  Plads  for  Kanoner  helt  ind 
i  Chefens  Kahyt. 

Folkene  lå  i  Klynger  og  drev  på  det  solbe- 
skinnede Dæk, 

men  Splintrenettene  var  der,  og  alle  Ruffene 
væk. 

Observeredes  Røg  forude  ved  det  Lag  Klok- 
ken ti. 

Fortoppens  Udkig  prajede  ned:  Fem  Dam- 
pere sønder  i! 
Op   fløj   Signalerne,  Sejlene   faldt,   Maskinerne 

snurred  for  Dampen, 
og  da  de  fik  spist  og  drukket,  var  klart  Skib 

gjort  til  Kampen. 
Et   Øjeblik  stoppede   Skruen.    Klart  malmklin- 
gende  nåede 

Chefens  Ord  hver  Mand  ombord  i  den  jævnsides 

glidende  Flåde: 
Dær  har  vi  Østerrigerne,  Folk!  Nu  møder  vi 

dem  og  slås 
som  vore  tro    Kammerater  ved  Dybbøl  sloges 

for  os.  — 


Bredt  kiledes  over  den  solblå  Sø  en  skumhvidt 

væltende  Bølge: 
Niels  Juel  og  Jylland  og  Heimdal  i  tætsluttet  Køl- 

vandsfølge 
stod  frem  mod  de  fjendtlige   Orlogsmænd.  De 

mødte  for  Danmarks  Rige; 
kongeligt  vajede  Dannebrog  med  sine  blodrøde 

Flige. 
Og   Østerrigerne  stævned  imod  under  Tegett- 

hoffs  tapre  Befaling, 
smykkede  overdådigt  med  Flag  fra   hver  højt- 

båren  Topstængesaling, 
Schwarzenberg  og  Radetzky.  Dem  fulgte  Prøj- 
sernes tre, 

men  Prøjserne  gemt  bag  de  andre.  Det  blæ- 
ste for  stærkt  måske. 

Dog  Schivarzenberg  og  Radetzky  gik  stolt  frem, 
som  til  Fest, 

og  dækkede  gærne  de  andre,  når  de  led 
Lunheden  bedst. 

Først  hilste  vor  høflige  Gæst,  han  råbte  med 
Tordenrøst, 

det  hørtes  vidt  over  Havet,  og  til  Helgo- 
lands Kyst. 


Godt  Sigte,  Folk,  og  skyd  så  kun!  lød  Che- 
fens rolige  Bud. 

Niels  Juel  gav  drønende  Gensvar,  snart  tord- 
nede Skud  i  Skud! 

Det  var  på  stedse  korte  Hold  de  knusende 
Kugler  fløj, 

og  nu  var  det  næsten  stille,  Glimt  sønderrev 
kvælende  Røg. 

Lavt  rugende  lynede  Sky  mod  Sky,  men  ud 
gennem  Drøn  og  Damp 

lød  roligt  myndige  Råb.  Dette  var  Menneskers 

Kamp. 
Mænd  fra  et  Land  langt  borte  for  Mål  de  selv 

ikke  vidste, 
og  andre  for  alt  hvad  de  ejed  og  elsked  og  ej 

vilde  miste. 
Men  begge  Parter  med  dristigt  Mod  og  af  sin 

yderste  Evne, 
En  skulde  nå  sine  Brødres  Ry,  En  Brødres  Ne- 
derlag hævne. 
Alvorsfuldt  var  dette  Stævne,  men  også  festligt 

at  føre. 
Hør  Drønet  fra  Helgoland,  Danmark!  Det  råber 

dit  Navn  i  dit  Øre. 


Mild  stille  Luft  og  bagende  Sol,  og  Maskinrum- 
mets osende  Hede. 

De  tunge  Kanoner  tumledes  rapt,  her  måtte  en 
Træmand  svede. 

Så  slængte  de  Skjorten,  Uldtrøjen  med,  stod 
nøgne  til  Bæltestedet 

og  drak  af  det  åbne  Ølfad ;  det  hjalp  at  få  Hal- 
sen vædet. 
Og  lynsnart  hver  på  sin  Post:  En  jog  Viskeren 

gennem  Kanonen, 
En  rettede  Sigtet,  En  trak,  Bum  Bum,  En  lan- 
gede Ammunitionen. 

Det  gik  med  Liv  og  med  Lystighed.  Nuvel, 
det  var  jo  en  Kamp. 

Den   første   Mand  faldt   på   Niels  Juel,   den 
kønne  Kadet,  Grev  Tramp. 

I  ham  havde  Suenson  fostret  sig  en  første 
Rangs  Officer: 

Nu  bar  de  ham  bort  som  Krøbling.   Det  er 
denslags  Ting  der  sker. 

Og   efter  ham    faldt   fler.    Blod   randt  over 
Banjer  og  Dæk. 

Men  Fjenden,  han  fik  nu  det  værste.  Godt 
Manne,  fyr  kun  væk! 


Ombuldret  af  Drøn,  omhvirvlet  af  Røg  på 
den  høje  Kommandobro 

13* 

stod  Chefen  og  styrede  Striden,  rank  i  sin 

myndige  Ro. 
Ynglingen  fra  Navarino,  Sødjævlen  fra  Neu- 

stådterbugt 
var  grånet  til  tungere  Ansvar  og  strængere 

Tålmods  Tugt, 
men   såe  man   ham  rigtigt  i  Øjet,  så  lyste 

så  luede  han, 
som  dengang  han  sloges  med  Tyrken  og  skød 
i  Sænk  „Von  der  Tann'\ 
Barsk  lyste  han  nu.  Thi  Side  om  Side  i  Flanken 

ind  på  de  Danske 
holdt  Schwarzenberg  og  Radetzky;    de  agted   at 

knuse  os  ganske. 
Han  lod  dem  komme,  han  holdt  sin   Kurs.  Til 

Kanonerne  ret  kunde  række: 
Eskadrens  glatte   Lag    langskibs  ind  kom    bra- 
gende over  dem  begge. 
Da  vendte  de,  gjorde  de  kække.  Før  havde  de 

gladere  sejlet: 
De  Sårede  og  de  Døde  lå  fra  Bougen  til  Agter- 
spejlet. 


I 

Men   TegetthofF  var  en   tapper  Mand   —  hvad 

andre  fik  siden  erfaret. 
„Det  brænder  ved  Krudtmagasinet!"   —   „Vel, 

så  sluk!"  lød  Svaret. 
Og   Mandskabet   slukkede  Branden,    de   kvalte 

den  med  deres  Lemmer, 
slængte  sig   over  de   glødende  Sejlruller.   Dåd 

som  et  Land  ikke  glemmer. 
Værdige  Fjender.  Og  vi  var  dem  værd.  Det  er 

Ting  som  hver  Dansk  burde  vide. 
To  Timer  løb  Eskadrerne  dær  kanonerende  Side 
om  Side. 
Og  faldt  en   Kanons  hele  Mandskab,  dæk- 
slagne af  samme  Granat, 
med  et  „På'en  igen!"  sprang  de  næste  der- 
hen, og  Kanonen  var  atter  parat. 
Prøjserne  lå  langt  borte  og  skød  og  troede 

de  gjorde  Fortræd; 
vi  hilste  dem  knap  med  en  Kugle,  det  var 

Østrig  vi  kæmpede  med. 
Det  var  Østrig  vi  slog  på  det  Sted,  som  er 
Havet  ved  Helgoland. 

Halvfire  Slæt  om  Eftermiddagen  var  Schwar- 
zenberg  skudt  i  Brand. 


Alt  længe  skød  Fjenden  med  mindre  Humør 
end  som  han  før  havde  gjort, 

han  havde  mistet  Kanoner,  og  Mandefaldet 
var  stort, 

og  læmpelig  løb  den  danske  Eskadre  ham  på 
nærmere  Hold, 

vi  mønstrede  fuld  Besætning  endnu,  ikke  een 
Kanon  var  kold, 

og  vi  ramte  bestandig  bedre,  på  begge  Fre- 
gatterne sprang 

Granat  ved   Granat,  og  de  mægtige  Skrog 

blev  grundskudte  Gang  efter  Gang. 

Da  sprang  på  Schwarzenberg  en  Granat  i  Bugen 

af  Foremerssejlet ; 
det    havde   gavnet  os   bedre,    om    den  Granat 

havde  fejlet. 
Men  strax  var  Jubelen  vældig:  „Han  brænder, 
Hurra!"  lød  Råbet 


\ 

fra  Dæk  til  Banjer  og  Batteri.  Nu  blev  til  Vis- 
hed Håbet. 

Før  havde  såsandt  inden  måbet;  nu  gik  det  som 
Lynild  og  Torden, 

Latter  og  Skæmt  med  hvert  Skud,  som  bragede 
ud  gennem  Porten. 


I    Schwarzenbergs   ragende    Fortop    lå    Ildsluen 

trygt  i  sin  Rede 
af  Røg  på  det  glødende  Mers.  Men  snart  gjordes 

Vingerne  brede, 
den  spiilte  de  rødgule  Svingfjer,  hang  buldrende 

højt  over  Dækket 
og  greb  med  sin  grådige   Klo  —  en  Ørn  det 

blev  svært  at  få  stækket! 
Ned    tumlede    rygende  Tovværk,   ned  styrtede 

brændende  Stænger. 
Den    danske  Chef  skød  Kikkerten  ind:    „Han 

gør  det  snart  ikke  længer." 
Højt  væltede  Røgen,  og  Flammerne  fløj,  det 

blev  kun  en  kortvarig  Trods  — 

Ja,  havde  vi  haft  ham  i  åben  Sø,  så  havde 
han  tilhørt  os. 

Da  vendte  den  slagne  Fregat.  Alene  Radetzky 
holdt  Stand 

en  Stund  til  broderlig  Dækning;  så  fulgte 
den  efter  mod  Land. 

Dær  dulgte  de  Brist  og  Brand  i  Ly  bag  en 
engelsk  Fregat; 

dær  lå  alt  Prøjsernes  Skibe,  ført  af  Korvet- 
kaptajn Klatt. 


Vi  jog  dem  og  skød,  til  Kuglerne  faldt  en 

Mil  fra  den  fredlyste  Kyst. 
Så  kunde  vi  godt  kaste  Anker,  og  kigge  hvis 

vi  havde  Lyst. 
Og  kigge  det  gjorde  hver  Mand  ombord,  fra 

Chef  til  Kahytsdreng  og  Kok, 
til  Schwarzenbergs  Fokrå  og  Forstang  faldt; 

han  havde  såvist  fået  nok. 
Med  jublende  Hurra  for  Chefen  løb  Jylland 

op  til  Niels  Juel. 

^Tak,  og  klar  til  at  slås  igen!"  Men  Fjenden 
blev  i  sit  Skjul. 

Ved  Midnat  først,  med  Lanternerne  slukt,  da 
Dansken  var  borte  derude, 

løb  Tegetthoff  over  til  Kuxhafen  med  sin  grund- 
skudte Skude. 

Ham  vented  et  skinnende  Navn,  og  mangen 
stolt  Krans  at  vinde, 

men  her  var  han  hæderligt  slagen  i  Kamp  mod 
en  jævnbyrdig  Fjende. 

Salut  for  den  tapres  Minde!  Selv  kipped  han 
ridderligt  Flaget, 

ved  Festen  i  Wien,  for  sin  Modstander:  Sejr- 
herren i  Slaget. 


Dette   var  Kampen  ved    Helgoland,  hvis  Brag 

hørtes  hundrede  Mile. 
Godt  at  den  kæmpedes!   Selvsamme  Nat  kom 

Ordren:  Våbenhvile. 
Radetzky  og  Schwarzenberg  undgik  næste  Gangs 

dræbende  Møde; 

vi  løb  til  Norge,  til  Kristianssand,  og  begravede 

dær  vore  Døde. 
Men  undervejs  var  der  Højtid;  for  Sejrens  her- 
lige Minder 
takkede  Chefen  hver  enkelt  Mand;  da  rødmed 

de  solbrændte  Kinder. 
Ja,  dette  var  Helgolandskampen.  Den  klared 

vi  kønt  allenfals. 
Og  kræver  en  Tysker  den  Sejr,  hils  og  sig, 

det  er  Løgn  i  hans  Hals! 
Vi  •  har  den  Ret,  og  vi  har  den  Pligt,  hver- 

gang  vi  hejser  vort  Flag 
at  se  det  i  Glans  af  den  Lysning  det  sendte 

vor  mørkeste  Dag. 
Den  lyser  æfor  som  æbag.    Så   frygtslagne 

blev  vi  dog  ej, 
at  ikke  vi  vover  at  kendes  ved  Dagen  den 

niende  Maj. 


De  fremmede  foer  os  forbi;  de  kan  nu  det 
vi  ikke  kan. 

Utvungne  ofrer  vi    Danske  dog  aldrig  vort 

ældgamle  Land. 
Og  kalder  de  Kampen  håbløs  mod  Storsta- 
tens pansrede  Magt, 
mer  håbløs  var  dog  Alverdens  og  værst  vor 

egen  Foragt. 
Overfløj  andre  vor  Flåde  —  vel,  vi  kan  spærre 

vor  Dør 
og  sprænge  en  Flåde  i  Luften.  Man  såe  nok 
denslags  før.  — 
Hvad  gavner  det  os,  når  vi  tvinges  dog?  —  Du 

spørger.  Dreng,  hvad  det  gavner: 
Så  frelser  vi  det  som  er  Livet,  hvor  fast  end 

Stålarmen  favner, 
så  frelser  vi  selv  vort  frie  Sind,  så  tør  vi  høre 

de  Røster 
der  hvisker  af  Mark  og  Vænge  og  kalder  ved 

vore  Kyster. 
Og  lider  vi  mer  end  os  lyster,  engang,  hvis  de 

kommer,  de  Tider: 
Har    Folket  sin  Sjæl  i    Behold,  så  voxer  dets 
Kraft,  mens  det  lider. 


i 


KONG  CHRISTIAN 


Gamle  Kong  Christian  er  død. 

Den  Retsindiges  Røst  er  forstummet, 

den  Hjælpsommes  Hånd  lukket  i. 

Kong  Christian  af  Danmark  er  død. 

Klokkers  Klang  tøver  i  Rummet, 

trods  Ligfærden  længst  er  forbi. 
Thi  denne  var  Danmark  bedraget  og  slaget 

og  dødtræt  af  tve-ægget  Sår, 
og  Danmark,  hvis  Livskraft  påny  prøved  Taget 

og  fandt,  kun  den  fejge  forgår. 

Han  var  det.  Hans  ældgamle  År, 
hans  Hu  og  hans  Gærning,  hans  kongelig  Krone 

havde  jo  favnet  det  alt. 

Hør  Klokkerne  tone: 

Kong  Christian  faldt. 

Han  kom  fra  hint  olddanske  Land, 

hvor  Vikingevildskaben  døbtes 

til  kristnet  Kultur  ved  Ansgar. 

Fra  hin  Stad  over  Slis  grønne  Strand, 

hvor  den  store  Kong  Valdemar  svøbtes; 

så  gammel  var  Kronen  han  bar. 
Fra  det  Land  hvor  selv  Stenens  Råb  runger 

med  malmkraftig  tusendårs  Klang 
af  danske  Mænds  Hjærter  og  Tunger, 

som  stred  for  vor  Stamme  den  Gang. 

Men  ondt  var  det  Nornerne  sang 
om  Eden,  som  Abel  var  først  til  at  sværge. 

Svig  sled  Hjærternes  Bånd, 

og  Valdemars  Værge 

det  brast  i  hans  Hånd. 


Der  blev  koldt  mellem  Almu  og  Drot. 
Efter  Faldet  kom  indbyrdes  Fejde. 
Men  hvem  gjorde  Vejen  så  lang? 
Kong  Christian  ihukom  godt, 

hvorhen  under  Folkevalgs  Lejde 

alt  Danmark  var  drevet  engang. 
Hvorfor  var  han  Konge,  hvis  ej  for  at  kåre 

de  Råd  der  var  Riget  til  Gavn? 
Da  Folket  selv  kom  til  hans  Tærskel  ad  Åre, 

fandt  det  sig  strax  i  hans  Favn. 

Men  uskræmt  af  Ensomheds  Savn 
udretted  han  sit.  Og  at  Fred  var  hans  Vilje, 

såe  vi,  da  Dannebrog  stod, 

mens  Frankrigs  Lilje 

brudt  slæbtes  i  Blod. 


Andre  såe  først,  hvad  vi  såe. 
Fra  Ruslands  til  Indiens  Floder 
stod  Ærefrygts  Regnbuehvælv 
over  Kong  Christian  den  grå. 
Retfærdigheds  tjenende  Broder, 
før  han  kendtes  af  Danskerne  selv. 

Jord-Herskernes  Hyldest  fik  lært  os  at  ane, 
hvad  dette  for  Danmark  var  værd, 

at  løfte  slig  fyrstelig  verdenskendt  Fane, 

Den  gamle  Kaptajn  14 

sligt  Horn  i  de  Mægtiges  Hær. 
Kongs-Faderen  først  blev  os  kær. 
Og  tør  på  hin  Krone-Krans  Dårer  kun  lide, 
veed  vi  dog,  mer  end  eet  Lyn 
veg  sky  for  hans  hvide 
ærværdige  Bryn. 


Han  fordred  ej  Fakkeltog  bragt. 

Det  var  ham  en  fuldgod  Belønning 

i  Stilhed  at  gavne  sit  Land. 

Beskeden  og  tro  stod  han  Vagt 

for  Genrejsningens  frodige  Grønning 

efter  den  blodige  Brand. 
Hans  Hjærte  var  hjemme,  hans  Håndsrækning 
rede 

for  Tietgen,  for  Dalgas  og  Fjord, 
hver  Dansk  som  tilgavns  vilde  dyrke  og  frede 

vor  Stump  af  den  vældige  Jord. 

Hver  Havn  og  hvert  Jærnbanespor, 
Kong  Christian  var  med  til  at  indvi  og  bygge, 

var  for  den  tavse  en  Tolk 

om  selvhjulpen  Lykke 
han  ønsked  sit  Folk. 


Der  er  Fyrster,  hvem  Gudernes  Gunst 

gav  Ordet,  der  vækker  af  Dvale 

og  samkalder  Folket  i  Fest. 

Det  var  ikke  Kong  Christians  Kunst. 

Lidt  kejtet,  lidt  tung  var  hans  Tale. 

Hans  Liv  har  forklaret  ham  bedst  : 
En  Fyrste,  som  aldrig  har  smigret  og  løjet, 

en  Mand  af  slig  Redelighed, 
at  få  var  de  Stolte  der  såe  ham  i  Øjet 

og  ikke  slog  Øjnene  ned. 

En  Konge,  som  kongeligt  led. 
En  Hersker,  der  altid  i  Handling  og  Tanke 

tjente.  Det  lyder  som  Digt. 

Kong  Christian  den  ranke 

fandt  kun  det  var  Pligt. 


Og  Folket  forstod  ham  en  Dag. 
Det  kom  som  en  Solstribe  falder 

foran  den  Vejtrættes  Fod. 

Lægt  var  langsommeligt  Nag, 

ømt  favnet  hans  ensomme  Alder; 

Folket  elskede  den  det  forstod. 
Det  kendte  sin  Konge,  den  trofaste  sveget, 

den  danske  af  Danmark  stødt  bort, 
begreb  at  han  ingentid  søgte  sit  eget, 

men  offerstærk  altid  kun  vort. 

Selv  Mænd  der  før  modstod  ham  hårdt 
bød   slagne    hans  Sinds    Majestæt   deres   Hyl- 
dest; 

nedbrudt  var  Mistankens  Borg. 

Hin  Dag  gjorde  Fyldest 

for  mange  Års  Sorg. 


Men  alt  hvad  Kong  Christian  end  vandt 
af  Hjærters  Hengivenhed  hjemme, 
af  Guldkroners  Glans  om  sin  Gård; 
og  hvor  langt  bort  end  Årene  randt; 
Et  var  der  han  ej  kunde  glemme, 
et  åbent,  et  ulæget  Sår  — 


213 

fra  dengang  han  nødtvungen  selv  måtte  vige 

ved  Dybbøl  sin  dødsdømte  Hær, 
fra  dengang  hans  klagende   Folk  og  hans  Rige 

blev  delt  af  det  blodige  Sværd. 

Han  tabte  sin  Hjemstavn  dær, 
og  Brødre.  Og  Sværdet,  der  skar  i  hans  Hjærte, 

afhug  hans  Folks  halve  Rod. 

Dog  værst  var  den  Smerte, 

som  færre  forstod. 


Den,  at  vort  søndrede  Folk 

slet  væbnet  selv  bød  sig  til  Søndring 

og  snublede  frem  til  sit  Fald. 

Den,  at  vort  plyndrede  Folk, 

som  ikke  har  Raad  til  mer  Plyndring, 

endnu  ikke  vil,  hvad  det  skal. 
Det  står  dog  ved   Magt,  som   hos   Stenaldrens 
Hyrder, 

hint  Visdomsord,  Tusendårs  Arv: 
Attrår  du  Frihed?  Bær  Frihedens  Byrder! 

Itide  er  Truedes  Tarv.  — 

Har  Folket  her  mistet  sin  Marv? 
Skal  Danmark  som  Ådsel  for  Ørnene  slænges? 
Det  var  den  Smerte  han  bar: 
Hans  Folk  lod  ham  længes 
og  dø  uden  Svar. 


Ja,  gamle  Kong  Christian  er  død. 

Og  alle  der  elsked  ham  sørger. 

Der  brast  som  et  Bånd  i  hvert  Bryst. 

Kong  Christian  af  Danmark  er  død. 

Og  Klokkerne  kalder  og  spørger 

med  Kongens  alvorlige  Røst. 
Hvad  svarer  du,  Danmark,  bedraget  og  slaget 

og  dødtræt  af  selvskyldte  Sår, 
du  Danmark,  hvis  Livskraft  påny  prøved  Taget 

og  fandt,  kun  den  fejge  forgår? 

Svar  Kongen,  og  viis  hvor  du  står! 
Skal  Klokkerne  runge  ham  Svaret  tilbage: 

Hegnet  er  Arbejdets  Hal! 

Eller  ynkeligt  klage: 

Et  Folk  i  Forfald? 

